10 MENANTI PENUH SABAR - IRWANSYAH & ISTERI SELAMAT TIMANG ANAK LELAKI

Alhamdulillah... tahniah kami ucapkan kepada penyanyi dan pelakon Indonesia, Irwansyah dan isteri, Zaskia Sungkar apabila diserikan dengan kelahiran seorang bayi lelaki pada Selasa, selepas menunggu 10 tahun dengan penuh sabar.

Zaskia yang juga merupakan seorang pelakon itu bersalin menerusi kaedah pembedahan. Berita gembira itu dikongsikan Irwanshah menerusi laman Instagram pada pagi Rabu.

Pelakon filem 'Heart' itu turut berkongsikan nama putera sulungnya iaitu Ukkasya Muhammad Syahki yang dilahirkan dengan berat mencecah 3.4 kilogram di sebuah pusat perubatan di Jakarta, Indonesia.

Klik untuk gambar besar

"Assalamualaikum, anak solehku, Ukkasya Muhammad Syahki, anak baik. Terima kasih atas sokongan dan cintanya untuk keluarga kecil kami selama ini. Semoga Allah membalas setiap doa, ucapan manis dan sokongan kalian semua dengan kebaikan dan keberkatan," katanya.

Melihat pada ruangan komen, rata-rata netizen meluahkan rasa teruja selain turut menitipkan doa semoga anak pasangan itu membesar menjadi anak yang soleh.

Untuk makluman, pasangan ini mendirikan rumah tangga pada 15 Januari 2011.

KLIK VIDEO DIBAWAH INI UNTUK TONTON
 ATAU KLIK LINK DISINI UNTUK TONTON VIDEO
www.myartis.com / Sumber & foto: mStar, Media Hiburan, Instagram Irwanshah, Zaskia Sungkar, Shireen Sungkar, @childbirthphotography & Youtube The Sungkars Family

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


MASUK ICU - MAT LONDON BERGANTUNG SEPENUHNYA MESIN OKSIGEN

"Doktor pun cakap memang sukar dan jantung dia pun sudah tidak kuat. Bila tengok keadaan papa, rasa akan kehilangan dia pun ada juga. Dalam tempoh dua hari ini, dia memang tidur terus.

"Saya ada melawat juga semalam. Bila saya bercakap dengannya, ada tindak balas seperti mengangguk. Rasa macam ada harapan sedikit juga. Tapi itulah, kena terima sebarang kemungkinan."

Itulah kata anak keempat Mat London, 74, iaitu Salmany Akir Ahmad, 42, yang memaklumkan, bapanya sekarang memang bergantung sepenuhnya dengan mesin oksigen dan berada di wad pengasingan Unit Rawatan Rapi (ICU).

Sebelum ini, Mat London atau nama sebenarnya, Ahmad Ibrahim yang merupakan Keluarga Presiden Persatuan Pengarah Filem Malaysia (FDAM) itu sudah bersedia dengan sebarang kemungkinan berikutan kesihatannya di tahap kritikal.

Memasuki hari ke-18 ditahan di hospital, Salmany berkata, Mat London tidak menunjukkan peningkatan daripada segi pernafasan selain banyak organ dalaman rosak.

"Doktor ada lakukan ujian berkala untuk beri papa bernafas sendiri tapi memang tak boleh. Paru-paru dan buah pinggangnya pun memang sudah rosak," jelasnya lagim9

Terdahulu, pengarah dan pelakon yang dikenali dengan watak Pak Karim menerusi drama Kampong 'Pisang Bersiri-siri' ini dirawat di Unit Rawatan Rapi (ICU) Hospital Kuala Lumpur (HKL) sejak 16 Jun lalu akibat jangkitan paru-paru.

Kemudian, dia terpaksa dipindahkan ke bilik ICU pengasingan bagi tujuan pemantauan rapi. Susulan paras oksigen rendah dan kadar degupan jantungnya lemah, dia terpaksa ditidurkan. Mat London juga mengalami pelbagai komplikasi penyakit lain yang turut menjejaskan kesihatannya.

         ________________________

JOM LAWAT FACEBOOK TERBARU KAMI :
KLIK DI SINI..!!

:: FACEBOOK 2 :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


12 GAMBAR - SAH RUJUK:  SAAT BAHAGIA DIANA RAFAR & ZAMARUL HISHAM

"Alhamdulillah, semuanya selesai dengan baik. Kami kembali menjadi suami isteri. Jodoh kami masih kuat," ujar Zamarul Hisham, 44, sebaik Hakim Syarie, Mohd Hisham Zakaria mengesahkan lafaz rujuk yang dibuatnya terhadap Diana Rafar, 33, semalam.

Zamarul melafazkan rujuk tersebut di Mahkamah Rendah Syariah Shah Alam pada pukul 3 petang dan ia sah mengikut seksyen 61 Enakmen Keluarga Islam 2013.

Terdahulu, Diana yang memakai pakaian serba hitam tiba berasingan. Sementara Zamarul juga dilihat memakai pakaian serba hitam dan mereka berdua ditemani oleh keluarga masing-masing.

Klik gambar untuk size besar

Selanjutnya, pasangan ini kemudian telah ke Bainy Gold & Diamant di Laman Seri Business Park, Seksyen 13, Shah Alam, Selangor untuk menyarung cincin.

Dengan lafaz rujuk dan sarung cincin itu, maka kini Diana sah milik Zamarul semula.

Tahniah diucapkan buat Zamarul dan Diana!

         ________________________

FACEBOOK - SANTAI  - PAPARAZZI - NOSTALGIA - GALERI - YOUTUBE - ROMANTIKA - SEJARAH MYARTIS
 - INSTAGRAM - TWITTER

Follow @myartisdotcom


PERKAHWINAN KEDUA BAHAGIA - ISMA TAK TOLAK DIKURNIAKAN ANAK LAGI

Penyanyi Ismaliza Ismail atau Isma, 41, sudah hampir tujuh bulan melayari kehidupan rumah tangga dengan pasangan barunya, Mohd Dzaki, 35. Kakak kepada penyanyi Tomok ini gembira dengan kebahagiaan yang dikecapi menerusi perkahwinan keduanya ini.

"Alhamdulillah, ikutkan tiada perubahan ketara sangat, cuma saya kini lebih terjaga dengan adanya suami di sisi. Begitu juga dengan anak-anak. Usia juga tak pernah menjadi perbezaan buat kami kerana yang penting ialah persefahaman dan saling menghormati antara satu sama lain," jelasnya.

Isma pernah berkahwin dengan komposer dan penyanyi Zul 2 By 2 pada 16 April 1998, tetapi bercerai pada awal tahun lalu. Hasil perkongsian hidup, mereka dikurniakan lima anak iaitu Muhammad Haiqal Aiman, 21, Muhammad Haiqal Aydiel, 20, Seri Aida Merlissa, 18, Seri Ayreen Merlynda, 16, dan Seri Adryana Mercella, 12.

Ditanya sekiranya berkeinginan mempunyai anak menerusi perkahwinan ini, Isma berkata, dia menerimanya dengan hati terbuka sekiranya ada rezeki: "Saya dan suami berserah kepada Allah sekiranya nak beri rezeki kurniakan anak. Apa yang boleh kami buat ialah berdoa supaya Allah berikan yang terbaik dalam rumah tangga kami.

Klik untuk gambar besar

"Tomok pun sudah ada bayi baharu dan sangat gembira dia dikurniakan anak perempuan. Namun, saya tak rasa tercabar kerana rezeki masing-masing Allah tentukan. Saya bersyukur kerana suami tak mengongkong dan terus membenarkan saya menyanyi. Ia bukan saja kerjaya saya, tapi juga minat saya. Senang rasanya apabila dia benarkan saya menyanyi dan sokong apa yang saya buat," ujarnya.

Mengulas hubungan anak-anak dengan suaminya, Isma berkata, mereka sangat mesra. Malah, mereka memanggilnya dengan panggilan Abang Kun: "Panggilan ini dah terbiasa digunakan. Ia sebenarnya nama panggilan suami. Saya tak nak ada jurang antara anak-anak dan suami.

"Suami pun tak paksa anak-anak untuk panggil dia dengan gelaran pak cik. Ia tak pernah menghilangkan rasa hormat mereka terhadap suami. Anak-anak saya pun dah besar, jadinya hubungan ini seperti kawan-kawan kerana boleh bercakap pelbagai perkara," tuturnya.

Isma kini menghiburkan pengunjung di Restoran D' Empangan Udang Galah, Putrajaya setiap Jumaat hingga Ahad: "Sebelum ini saya menyanyi setiap hari di sini kecuali Khamis. Selepas Perintah Kawalan Pergerakan (PKP) dan Perintah Kawalan Pergerakan Pemulihan (PKPP), kami mulakan dulu untuk Jumaat hingga Ahad dan akan tengok dulu pada reaksi pengunjung.

"Alhamdulillah, sudah empat tahun saya menyanyi di situ dan sambutannya amat menggalakkan. Orang sentiasa datang menjamu selera sambil menikmati nyanyian saya. Dalam masa sama, saya masih terima undangan menyanyi di luar. Pengurusan di sini sangat bertolak ansur," katanya yang berhasrat menghasilkan single terbaharu dalam masa terdekat.

Dia pernah tampil dengan single 'Bisikan Godaan' (Final AF), 'Aku Bukan Pilihanmu' serta 'Pak Pung 2013' menampilkan Altimet dan Saiful Apek.

www.myartis.com / Sumber: Harian Metro

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


20 GAMBAR - SEKITAR PERNIKAHAN YAYA MAEMBONG & WAN RAJA

Gambar-gambar sekitar pernikahan Yaya Maembong, iaitu kakak kepada pelakon Emma Maembong yang diadakan di Masjid Al Ridhuan, Hulu Kelang, semalam.

Mereka dinikahkan oleh Penolong Pendaftar Perkahwinan, Perceraian dan Rujuk Orang Daerah Gombak, Kamarudin Omar.

Selain menerima 5 dulang hantaran, Yaya Maembong turut menerima mas kahwin sebanyak RM300 serta wang hantaran sebanyak Rm12,120.40.

Klik gambar untuk size besar

Ia dibalas dengan 7 dulang hantaran oleh pihak pengantin perempuan.

Esok pula akan diadakan majlis resepsi sebelah Yaya di Dewan Sri Putra, Kuala Lumpur. Manakala resepsi sebelah Wan Raja pula akan diadakan pada 26 Disember 2014 di Dewan Sri Pinang, Padang Kota, Pulau Pinang.

Tahniah diucapkan!

         ________________________

FACEBOOK - SANTAI  - PAPARAZZI - NOSTALGIA - GALERI - YOUTUBE - ROMANTIKA - SEJARAH MYARTIS
 - INSTAGRAM - TWITTER

Follow @myartisdotcom


SAMBUT ANNIVERSARY KE-5 LEBIH AWAL - SUAMI PEMALU, PUNCA MARSHA JARANG POST DI IG

"Kami adakan lebih awal makan malam bersempena sambutan ulang tahun perkahwinan yang sepatutnya pada 31 Disember sebab Marsha ada penggambaran ketika itu. Dia memahami dan dia okay walaupun lagi beberapa hari ulang tahun tersebut," demikian kata penyanyi dan pelakon Marsha Milan Londoh.

Malam tadi, Marsha dan suaminya iaitu Mohamed Shaiful Nizam Mohamed Ismail telah meraikan ulang tahun perkahwinan mereka yang kelima dalam satu majlis yang diadakan lebih awal dari tarikh yang sebenar iaitu 31 Disember ini.

Menurut Marsha, 35, sambutan tersebut terpaksa diawalkan berikutan terikat dengan jadual kerja. Melihat pada video yang dikongsikan di laman Instagram, suami Marsha dilihat tersipu-sipu ketika meraikannya bersama ahli keluarganya yang lain.

Bahkan, Marsha turut mengakui sepanjang hidup bersama, dirinya kurang berkongsi gambar suaminya di Instagram. Bukan sengaja, sebaliknya kata Marsha, hal itu berikutan sifat pemalu yang ada pada suaminya sehingga bertindak memadamkan foto-foto yang sudah dimuat naiknya.

Klik untuk gambar besar

"Ni lah perangai dia, demi sekeping gambar, @sepol_ali pemalu sebab tu lah susah nampak dia dalam Instagram saya. Kalau post pun, kalau dia rasa tak okay, kejap lagi dia padamlah tu sewaktu saya tengah leka. Lepas tu, dia tak romantik, tengoklah, duk tepis-tepis tangan, tapi bini pula macam kucing, nak tak nak dia reda," tuturnya.

Melihat pada ruangan komen, rata-rata melayangkan ucapan tahniah kepada pasangan tersebut yang sudah berjaya mengharungi kehidupan berumah tangga selama lima tahun. Untuk makluman, Marsha mendirikan rumah tangga dengan Mohamed Shaiful Nizam pada 31 Disember 2015.

"Yang tak romantik itulah yang selalunya paling setia. - "Laki tak romantik, tapi laki tetap sayang Marsha, syukur Alhamdulillah," komen sebahagian pengikut.

www.myartis.com / Sumber & foto: Astro Gempak & Instagram Marsha Milan Londoh

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


DATUK SERI VIDA AMBIL PELUANG RENTAS NEGERI ZIARAH PUSARA ANAK-ANAK

"Sewaktu itu mereka 10 tahun dan 11 tahun, dah 8 tahun mereka takde, dan mereka dikebumikan dalam satu liang lahad. Jadi, inilah rentas negeri pertama saya. Anak saya sangat hebat, dua-dua orang ni ahli syurga tertinggi Muhammad Eddie Zuhdie, Muhammad Edrie Zikri.

"Pemergian mereka umpama saya pun turut ‘pergi’. Tiga bulan saya gagah bangkit melawan kesakitan kehilangan orang yang tersayang yang pergi tak kembali. Anak-anak syurga saya ini sedang menunggu saya di sana untuk kembali bersatu.

"Tunggu mama dan doakan mama," demikian kata jutawan kosmetik, Datuk Seri Vida yang mengambil peluang kebenaran merentas negeri dengan menziarahi pusara dua orang anaknya iaitu Allahyarham Muhammad Eddie Zuhdie dan Muhammad Edrie Zikri.

Menerusi satu perkongsian, Vida berkata ini kali pertama dia menjejakkan kaki menziarahi pusara arwah anaknya sejak Perintah Kawalan Pergerakan (PKP) dilaksanakan.

Klik untuk gambar besar

Vida turut mengenang jika kedua anaknya itu masih hidup sehingga ke hari ini, usia mereka sudah pun mencecah 20 tahun. Vida berkata masih segar di ingatan kejadian meragut dua putera kesayangannya itu, namun dia reda kerana anak-anaknya itu sedang menunggunya di syurga.

Terdahulu, Allahyarham Eddie dan Edrie dilaporkan meninggal dunia dalam sebuah kebakaran yang berlaku di rumah teres dua tingkat pada tahun 2013.

"Masih Segar Dalam Ingatan , Masih Terngiang & Terbayang Tentang Apa Yang Berlaku. Seandainya Mereka Masih Ada, Sekarang Dah Besar & Dewasa Lingkungan 20an

"8 TAHUN DAH BERLALU , ANAK ANAK SYURGA SAYA NI SEDANG MENUNGGU SAYA DI SANA UNTUK KEMBALI BERSATU.. TUNGGU MAMA & DOAKAN MAMA. AL-FATIHAH BUAT Anak sulung Saya, Muhammad Eddie Zuhdie Mohd. Amin dan anak kedua saya Muhammad Edrie Zikrie Mohd Amin," tulisnya.

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


"SAYA KENAL SIAPA DIRINYA..." - ATIKAH KECEWA BEKAS TUNANG DIHENTAM

"Terima kasih atas sokongan dan doa yang diberikan. Tiada lagi air mata yang perlu ditangisi. Dalam rasa terkilan kerana majlis perkahwinan yang tidak menjadi, saya lebih kecewa apabila melihat orang ramai menghentam insan yang saya cintai, di Instagram.

"Anda tidak boleh berbuat demikian kerana anda tidak mengenalinya. Anda juga tidak boleh bercakap buruk mengenainya. Saya kenal siapa dirinya...

"Dia menjaga saya, begitu juga nama baik saya dan keluarga," kata pelakon Atikah Suhaime menerusi video yang dikongsi di laman Instagramnya semalam.

Atikah meminta orang ramai berhenti menghentam bekas tunangnya, penyanyi Awi Rafael, atas pembatalan pernikahan mereka yang sepatutnya berlangsung Ahad ini.

Klik untuk gambar besar

Pemilik nama penuh Nur Atikah Mohd Suhaime, 28, berkata semua yang berlalu adalah suratan takdir dan Awi sendiri tidak bersalah dalam hal terbabit. Lebih-lebih lagi, menurut bintang 'Cinta Tiada Ganti' itu, bekas tunangnya seorang yang penyayang.

Dalam pada itu, Atikah turut meminta netizen agar tidak menyalahkan bapanya yang membuat keputusan membatalkan perkahwinan mereka.

Pelakon kelahiran Singapura yang dikenali menerusi filem 'Longkai', 'Highland Tower' dan 'Lagenda Budak Hostel' itu berkata, sebagai bapa, pasti orang tuanya mahukan yang terbaik buat anaknya.

"Saya tidak menyalahkan dia (bapa). Saya percaya, dia tahu dan mahu yang terbaik buat anak perempuannya. Sepanjang tempoh itu juga, saya dalam keadaan tidak boleh menerima hakikat dan tetap meneruskan persiapan perkahwinan. Bagaimanapun, saya tetap akur.

"Jadi, tiada siapa yang perlu dipersalahkan. Berhenti mengecam sesama sendiri kerana pada penghujungnya, ia adalah takdir yang sudah tertulis dan kita haru menerimanya dengan hati terbuka," ujarnya.

Untuk makluman, Atikah dan Awi atau nama lengkapnya Muhammad Namawi Ewan Gunawan Rafael mengikat tali pertunangan pada 17 Mac tahun lalu, di Singapura.

Awi menerusi laman Instagramnya kelmarin, mengumumkan terpaksa membatalkan majlis pernikahan mereka atas sebab tertentu. Tanpa memberikan alasan majlis pernikahan yang dirancang diadakan di Kota Singa itu tidak dapat diteruskan, penyanyi terbabit turut meminta semua pihak memahami situasi dilaluinya dan menghormati keputusan dibuat.

www.myartis.com / Sumber & foto: Berita Harian, Instagram Atikah Suhaime & Awi Rafael

         ________________________

:: FACEBOOK :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


BERANG DENGAN SPAMMERS - CHEF WAN TUNJUK JARI TENGAH

Selebriti popular, Datuk Redzuawan Ismail atau dikenali sebagai Chef Wan baru-baru ini telah meluahkan rasa berang apabila ada yang ambil kesempatan untuk spam perniagaan mereka di post yang dikongsinya mengenai kesedihan dan kekecewaan berhubung isu rumahtangga anaknya, Serina Redzuawan.

Chef Wan telah memuatnaik gambar dirinya menunjukkan jari tengah dengan kapsyen panjang lebar. Dalam kasyen itu, Chef wan lahar spammers yang bagi dirinya hanya mementingkan diri sendiri serta tamak dan mengganggu privasi diri dengan menjual di situ.

Mengakui tidak ada cara jalan penyelesaian yang lebih baik untuk memberitahu kepada mereka yang tidak reti menghormati hak privasi individu, Chef Wan mengakui dengan cara ini adalah lebih layak buat mereka.

Klik untuk gambar besar

"This goes to all spamners that have no respect for others to try and berdagang at my home even at the time like this.

"This ass holes masa orang meninggal pun mereka would menyemak kan jualan mereka on other people IG all the time.

"Yes what i place here to some sound rude and crude but sometime there no other way to teach this morons except my center finger for them. Should have made a double finger too!

"Orang putih naik jari aja tapi jika kita orang Melayu dah di carut kan aja atas bawah. Tahu ke malu manusia2 yg kepala tu keras mcm batu?

"Its annoying, disgusting like wise disrespectful when some one literally walk into yr home and ruined your privacy that u can even read what yr fans are commenting. Orang Kedah kata" Kurang ajak nor!”.

"Usually i can be a very nice person but at times i can also be vicious and sting like a bee! Susah manusia yg bersikap biadap ini semua dan tak reti bahasa. Sia2 mak bapak hantar ke sekolah tapi tidak belajar menghormati rumah orang lain.

"I loved the fact that i have the courage to stand up and give them this bloody fingers on their faces. Sabar pun ada batasannya. Rude or crude i am ready to face the consequences on how the public wish to judge me. Berani kerana benar!

"Lebih baik kita juga kurang ajar begini kepada mereka2 sahaja then menyusah kan hidup org lain out there. Just too many sick people out there and its making me feeling nausea at times," tulis Chef Wan.

Kita doakan segala urusan berkaitan Serina akan berjalan lancar dan selesai dengan baik.

www.myartis.com / Sumber: Media Hiburan & Oh Bulan

         ________________________

:: FACEBOOK :: INSTAGRAM :: TWITTER ::  :: YOUTUBE :: SANTAI  :: PAPARAZZI :: SEJARAH MYARTIS ::

Follow @myartisdotcom


DIDAKWA SEMAKIN KACAK KERANA 'DUIT' - ALIF SATAR TAMPIL JAWAB

Seorang pengguna di Twitter baru-baru ini telah memuatnaik gambar throwback Alif Satar ketika mula-mula menyertai dunia seni dan wajah terkini penyanyi dan pelakon tersebut.

Perbezaan yang ketara antara dua imej itu mengundang banyak komen dari para peminat yang menyifatkan perubahan Alif terlalu mendadak dan ianya satu perkara yang baik untuk selebriti itu.

Tidak kurang juga yang mendakwa Alif mampu mengubah penampilan lebih baik kerana sudah semakin banyak duit hasil kegiatan seni dan tidak hairanlah mampu berbelanja untuk menaikkan imej dan wajah lebih kacak.

Klik untuk gambar besar

Menerusi kemaskini menerusi Instagram, Alif memberi komen peribadi beliau tentang perkara ini dan mengatakan yang duit hanyalah menyumbang sebanyak 10% untuk perubahan positif yang beliau alami selama ini.

"It's not money that is going to help you be better, it's the drive in you, your connection to Him and your will to change to be better are the true factors that define who you are," ujar Alif menjawab persoalan ramai.

Semua orang ada jalan tersendiri untuk menjadi dewasa dan Alif Satar pastinya lebih tahu apa yang beliau lalui untuk menjadi yang lebih baik kini. Apa yang penting adalah kemahuan untuk mengubah diri, bukan?

www.myartis.com / Sumber: Twitter Mein Mokhtar & Instagram Aliff Satar

         ________________________

:: FACEBOOK :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


GAMBAR - AARON DAN ISTERI DI MEKAH

Gambar-gambar Aaron Aziz dan isterinya ketika menunaikan umrah di Tanah Suci Mekah baru-baru ini.

Untuk info, Aaron mengalami masalah gengguan WIFI di sana dan tidak dapat mengirim banyak gambar menggunakan talefon bimbitnya. Namun untuk tidak menghampakan peminatnya yang setia menanti, beliau sempat juga mengirim melalui instagram beberapa keping gambar untuk tatapan semua.

Klik untuk imej besar...


AMMAR TITAN: "ABI SAYANG SAMPAI SYURGA..." - NETIZEN TERSENTUH

"Assalamualaikum @airisaisyah. The best gift from Allah in abi and mummy's life. Sayang abi buahati abi manja abi. Special person in my heart.(mummy tolak tepi jap).

"Allah je tau how happy abi masa bila mummy bgtau aisyah ada dalam perut mummy.  Im gonna be a dad! Alhamdulilah!

"Aisyah, abi akan cuba bagi yang terbaik untuk aisyah. Sorry kalau banyak yang terkurang, tak sama macam orang lain. Abi janji abi work hard untuk aisyah so aisyah tak perlu hidup susah macam abi.

"Semua abi buat semua untuk mummy and aisyah. Rezeki abi untuk mummy and aisyah. Penat semua hilang bila tgk aisyah senyum, aisyah tampor muka abi, gigit hidung abi.

Klik untuk gambar besar

"Abi janji kita akan travel sama sama dgn mummy aisyah sampai bila bila selagi ada rezeki abi. Abi nak aisyah tengok the whole world so aisyah boleh kongsi nanti dengan semua orang.

"Always be good sayang. Nanti dah besar jaga mummy elok elok tau (dia tu emosi sikit). Jangan sombong dengan orang. Selalu hormat orang. Selalu buat baik dengan orang tau.

"Im not a perfect father but you sayang perfected my life. Thank you so much aisyah. Selamat hari lahir sayang yang pertama. Abi doakan segalanya baik baik untuk aisyah sampai bila bila.

"Nyawa, jiwa abi sayang sampai ke syurga. Abi sayang aisyah. (menitis air mata jantan abi)," tulis pelawak dan penyampai radio, Ammar atau nama sebenarnya Azizul Ammar Abu Hassan yang mendedikasikan ucapan menyentuh jiwa sempena hari lahir anaknya, Airis Aisyah.

Ammar memuatnaik beberapa keping foto Aisyah sejak bayi di laman Instagram (IG) miliknya. Ammar bersyukur kerana Allah menghantar Aisyah untuk melengkapi kehidupannya bersama isteri, Nur Amalina Jamil.

Rata-rata pengikut Ammar mengakui tersentuh hati dengan ucapan yang diberikan Ammar serta turut mengucapkan selamat hari lahir kepada Aisyah.

Untuk makluman, Ammar mendirikan rumah tangga dengan Amalina pada 1 April tahun lalu di Dengkil, Selangor.

www.myartis.com / Sumber: Astro Gempak

         ________________________

:: FACEBOOK :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


CHE TA: "TAK BIASA, INGAT TOMBOI KE PAKAI SPORT SHOES"

"Apa masalahnya kalau pakai boot untuk tengok bola. Saya yang pakai kenapa anda yang nak komen berpeluh atau tidak. Setitik peluh pun tak pernah keluar macam mana mereka tahu saya berpeluh.

"Lagipun saya dapat tiket VIP, tak perlulah nak beratur panjang sebelum masuk stadium," kata pelakon Rozita Che Wan yang memberitahu dia selesa dengan penampilan sebegitu dan beranggapan premis seperti stadium bukan halangan untuk bergaya sakan.

Kemunculan Rozita atau lebih mesra disapa Che Ta itu ke stadium bagi menonton perlawanan peringkat separuh akhir pertama Piala AFF Suzuki 2018 antara Malaysia menentang Thailand Sabtu lalu menjadi buah mulut ramai.

Rata-rata netizen 'tak senang duduk' melihat Che Ta tampil dengan imej berkasut tumit tinggi serta solekan tebal lengkap dengan bulu mata palsu di Stadium Nasional Bukit Jalil.

Klik untuk gambar besar

Bercerita mengenai kasut potongan boot bertumit tinggi yang digayakan dengan seluar ketat berwarna hitam, Che Ta berkata imej berkenaan tidak menyukarkannya untuk berjalan dan memberitahu dia tidak biasa memakai kasut sukan.

Kata Che Ta lagi, penampilannya itu dilihat biasa-biasa saja dan itulah pakaian yang sering digayakan olehnya.

"Itu saya rasa penampilan paling biasa. Saya tak biasa pakai sport shoes... ingat tomboi ke nak pakai sport shoes?" tuturnya berseloroh.

www.myartis.com / Sumber: mStar

         ________________________

:: FACEBOOK :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


DAKWAAN BAKAL BERTUNANG DENGAN DAYANG NURFAIZAH - INI JAWAB HAEL HUSAINI

Baru-baru ini timbul dakwaan penyanyi Hael Husaini, 33, dan Dayang Nurfaizah, 39, bakal mengikat tali pertunangan dalam tempoh terdekat ini. Bagaimanapun, ketika ditanya berhubung dakwaan ini, Hael tampil menafikan. Hael yang kelihatan cukup berhati-hati menjawab dakwaan itu enggan memberikan komen lanjut serta menyifatkan ianya soalan bahaya.

"Tak ada, tak ada. Belum lagi. Saya tak nak jawab. Tiada komen, bahaya soalan ini (berkaitan pertunangan dengan Dayang). Insya-Allah, kalau ada rezeki dengan sesiapa yang sudi dan sampai jodoh, saya bertunang," kata Hael yang merupakan seorang komposer itu.

Sebelum ini bertebaran gosip mengatakan mengenai hubungan istimewa Hael dengan Dayang. Menurut Hael, dia masih menunggu jodoh, sama seperti kebanyakan rakan-rakan bujangnya yang lain. Terdahulu, Hael mengakui Dayang Nurfaizah merupakan wanita paling rapat dengannya serta menyerahkan soal jodoh mereka kepada Tuhan apabila ramai peminat mengharapkan pasangan ini ke jinjang pelamin. Klik untuk gambar besar

www.myartis.com / Sumber & foto: Rotikaya, Harian Metro, Instagram Hael Husaini & Dayang Nurfaizah

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


KAKI PATAH, TUNGGU DIBEDAH - ISMAIL ZIARAHI SHALMA ELIANA

Menerusi laman Instagram, penyanyi Shalma Eliana telah memuatnaik foto keadaan kakinya yang kelihatan membengkak dengan kapsyen "Yana the zombie" dan ia telah membuatkan pengikutnya risau serta tertanya kenapa dengan kakinya dan ada juga yang mendoakan kesembuhan penyanyi lagu 'Janji Terindah' ini.

Eliana yang dimasukkan ke sebuah hospital swasta semalam itu ketika dihubungi memberitahu kakinya telah patah dan sedang menunggu untuk menjalani pembedahan: "Patah tengah tunggu pembedahan nanti".

Di samping itu, penyanyi Ismail Izzani tidak terlepas datang menziarahi Eliana dan berkongsi foto mereka ketika berada di hospital. Apapun, kami mendoakan agar Eliana kembali sihat seperti biasa selepas menjalani pembedahan.

Klik untuk gambar besar

www.myartis.com / Sumber & foto: Astro Gempak, Instagram Shalma Eliana & Ismail Izzni

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


TAMPIL 'SEKSI' DI KAPAL LAYAR - NORA DANISH & SUAMI DIKECAM

Jika sejak dulu lagi kerap bercuti bersama anak-anak, tapi percutian kali ini 'romantic getaway' antara pelakon Nora Danish dan suami tercinta, Nedim Nazri.

Percutian romantik itu mungkin untuk meluangkan masa bersama labih-lebih lagi masing-masing sibuk dengan kerja.

Kemesraan mereka berdua jelas terselah menerusi gambar-gambar yang telah dikongsikan oleh pasangan ini di laman Instagram masing-masing.

Namun begitu, gambar bercuti yang dimuatnaik Nora dan suami kali ini membuat netizen lebih fokus pada penampilan ibu kepada Putera Rayqal ini yang dianggap terlebih seksi.

Klik untuk gambar besar

Dalam pada itu, Nora duduk di tepian kapal yang sedang berlayar di Pulau Langkawi yang memang terkenal keindahannya itu telah menerima kecaman.

Selain penampilan Nora dianggap seksi, pose Nora di gambar itu berdamping bersama suaminya yang nampak ghairah juga turut dikecam.

Difahamkan, ruangan komen di beberapa gambar Nora dan suami di kapal layar itu telah ditutup. Maka dari itu, ramai yang melemparkan kata-kata di ruangan komen di Facebook.

Turut menjadi bualan apabila mengungkit kata-kata Nedim yang ingin membahagiakan isterinya malah turut berjanji akan membimbing pelakon jelita  itu ke Syurga dengan keizinan Yang Maha Esa.

www.myartis.com / Sumber: Media Hiburan

         ________________________

:: FACEBOOK :: INSTAGRAM :: TWITTER ::  :: YOUTUBE :: SANTAI  :: PAPARAZZI :: SEJARAH MYARTIS ::


PERBICARAAN TIGA PERTUDUHAN DADAH YASIN SULAIMAN - MAHKAMAH TETAPKAN MAC TAHUN DEPAN

Perbicaraan tiga pertuduhan dadah yang dihadapi penyanyi nasyid dan komposer, Yasin Sulaiman, 47, telah ditetapkan 15 hari bermula Mac tahun depan oleh Mahkamah Sesyen di sini hari ini.

Hakim Jamaludin Mat menetapkan perbicaraan pada Mac 2023 itu selepas pihak pendakwaan dan pembelaan bersetuju dengan tarikh-tarikh yang dicadang dan ditetapkan. Tarikh-tarikh perbicaraan itu ialah 6 hingga 10, 13 hingga 17 Jan 20 hingga 24 Mac.

"Walaupun kita telah cuba seawal mungkin namun kami percaya bahawa mahkamah juga ada keutamaan dan juga ada susunan susur atur kes yang lebih lama selain kes Yasin. Jadi kami menghormati keputusan mahkamah itu," kata peguam yang mewakili Yasin Ariff Azami Hussein yang ditemui media di ruang luar mahkamah.

Terdahulu semasa prosiding, Timbalan Pendakwa Raya Mohd. Asnawi Abu Hanipah memaklumkan telah menyerahkan dokumen-dokumen berkaitan kes kepada pihak pembelaan dan ketiga-tiga kes dibicarakan bersama. Mahkamah kemudiannya menetapkan 4 Oktober ini untuk pengurusan kes seterusnya sebelum perbicaraan bermula.

Pada 6 Julai lalu, pihak pendakwaan memaklumkan bahawa pertuduhan mengedar ditarik dan Yasin dituduh dengan pertuduhan baharu iaitu memiliki dadah seberat 193.7 gram.

Mengikut pertuduhan baharu itu, Yasin didapati dalam milikannya dadah berbahaya jenis kanabis seberat 193.7 gram di sebuah kondomonium di Persiaran Surian Damansara Indah Resort Home, PJU 3, Kota Damansara di sini pukul 5.30 petang pada 24 Mac lalu (2022).

Yasin yang mengaku tidak bersalah didakwa mengikut Seksyen 6 Akta Dadah Berbahaya 1952 dan boleh dihukum di bawah Seksyen 39A(2) akta sama yang memperuntukkan hukuman penjara seumur hidup atau tidak kurang lima tahun dan juga boleh dikenakan hukuman sebat tidak kurang 10 sebatan jika sabit kesalahan.

Sementara itu bagi satu lagi pertuduhan, Yasin turut mengaku tidak bersalah atas pertuduhan menanam 17 pokok dalam pasu plastik berisi tanah yang mana daripadanya kanabis yang diperolehi secara terus atau tidak langsung pada tempat, waktu dan tarikh sama yang mana pertuduhan itu mengikut Seksyen 6B(1)(a) Akta Dadah Berbahaya 1952.

Di bawah Seksyen 6B(3) akta sama Kanun Keseksaan, terdakwa berdepan dengan peruntukan penjara seumur hidup dan sebatan tidak kurang daripada enam kali jika sabit kesalahan.

Tertuduh turut didakwa atas satu lagi pertuduhan dan mengaku tidak bersalah iaitu memberikan dirinya dadah berbahaya jenis '11-nor-delta-9 tetrahydrocannabinol-9- carboxylic acid' di Pejabat Narkotik Ibu Pejabat Daerah (IPD) Petaling Jaya, pukul 11.05 malam pada tarikh sama.

Bagi kesalahan itu pertuduhan dikemukakan di bawah Seksyen 15 (1)(a) Akta Dadah Berbahaya (ADB) 1952 dan boleh dihukum dibawah Seksyen 15 (1) akta yang sama, yang membawa hukuman denda tidak lebih RM5,000 atau dikenakan penjara maksimum dua tahun, jika sabit kesalahan.

Sementara itu abang tertuduh, Zain Sulaiman, 50, yang turut hadir pada sesi di mahkamah hari berharap agar ada perkembangan yang lebih baik dalam kes membabitkan adiknya itu.

"Insya-Allah kami amat harapkanlah ada sesuatu yang baik di penghujung kes ini dan kami mengambil kesempatan ini untuk mengucapkan kepada semua yang memberi sokongan kepada Yasin," tuturnya ketika ditemui media di sini.

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


"TAPI AKU KENA PENDAM SELAMANYA KE?" - INTAN LIANA

Menerusi ruangan Instagram Stories, bekas madu kepada aktres Izreen Azminda, Intan Liana Saleh seakan meluahkan perasaannya di laman Instagram.

Tanpa menyebut sebarang nama, Intan berkongsi rasa yang dipendam selama ini. Bagaimanapun, Intan telah memadamkan perkongsian tersebut selepas 12 jam.

Tahun ini menjadi tahun pertama Intan menyambut Hari Raya sebagai ibu tunggal selepas berpisah dengan pemuzik bebas, Muhammad Radzi Abdul Wahid atau Ude.

Krisis rumah tangga Intan dan Ude terlerai selepas pasangan itu sah bercerai talak satu di Mahkamah Rendah Gombak Timur, Taman Seri Keramat, Selangor pada 22 Mac lalu.

Ude mendirikan rumah tangga dengan Intan pada 1 Mac 2013 dan dikurniakan dua cahaya mata, Arish Muqri, 3, dan Areq Muqri yang berusia setahun.

Klik untuk gambar besar

Pada November tahun lalu, Intan dilaporkan rela bermadu dan akan mempertahankan rumah tangganya setelah mengetahui Ude bernikah dengan Izreen.

Izreen kemudiannya membuat pengakuan terbuka, dia sah menjadi isteri kedua Ude sejak 8 Ogos 2017 dalam satu perkahwinan tertutup di Damansara.

Izreen pernah berkahwin dengan jurukamera dan pengarah, Muhammad Riza Baharuddin pada 2012 dan bercerai selepas dua tahun mendirikan rumah tangga.

Mereka mendapat seorang anak lelaki iaitu Muhammad Adrian Umar yang kini berusia empat tahun.

www.myartis.com / Sumber: Astro Gempak

         ________________________

:: FACEBOOK :: INSTAGRAM :: TWITTER ::  :: YOUTUBE :: SANTAI  :: PAPARAZZI :: SEJARAH MYARTIS ::


SELAMAT BERTUNANG - SHARIFAH ARYANA PILIH KAWAN BAIK

Menerusi laman Instagram, pelakon filem 'Mukhsin', Sharifah Aryana telah berkongsi berita gembira dimana dirinya selamat mengikat tali pertunangan pada 2 Mac lalu. Menurut Aryana dia gembira kerana bertunang dengan kawan baiknya sendiri.

Menerusi entri yang sama, dia turut memuatnaik foto sesi menyarungkan cincin serta bergambar disamping tunangnya. Majlis ringkas itu diadakan di rumah dan hanya dihadiri oleh ahli keluarga terdekat kedua-dua belah pihak sahaja.

Adik kepada Sharifah Amani itu ditemani ibunya Fatimah Abu Bakar ketika sesi menyarungkan cincin oleh bakal ibu mertuanya.

It's three days late but I haven’t updated anything because it still feels so surreal. On the 2nd of March 2019, I got engaged to my best friend. My parents were there as well as his, my aunties and uncle and his aunty and uncle.

Klik untuk gambar besar

"It was a small and intimate gathering as we sat down and discussed how the rest of our lives will pan out. I was nervous and excited at the same time and at times I wasn't sure, all I needed to do was look him in the eyes and was reassured.

"We're going to take our time before we nikah just so we can make the right decisions but for now yeah, wish us luck I guess 😂,"tulisnya.

Rata-rata pengikut IGnya mengucapkan tahniah kepadanya dan mendoakan agar hubungan mereka kekal bahagia hingga ke jenjang pelamin.

www.myartis.com / Sumber & foto: Astro Gempak & Instagram Sharifah Aryana

         ________________________

:: FACEBOOK :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


10 GAMBAR - MAJLIS AKIKAH & CUKUR JAMBUL AURORA HEYRINNA, ANAK KEDUA FAEZAH ELAI

Pada Ahad lalu, Faezah Elai atau nama sebenarnya Nor Faezah Md Elai, 34, telah mengadakan majlis akikah dan cukur jambul untuk anak keduanya yang bernama Aurora Heyrinna Heykal.

Majlis tersebut bukan sekadar meraikan bayi berusia hampir dua bulan itu, malah ia juga kesempatan untuk Faezah dan suaminya pengarah drama, Heykal Hanifah menguar-uarkan kepada umum mengenai kelahiran puteri kedua hasil perkongsian hidup mereka sejak 2012.

Menurut Faezah, kelahiran puterinya itu pada 8 Disember lalu tidak diketahui ramai kerana dia kurang mendedahkan hal itu sejak awal kehamilan.

"Saya dan suami ambil peluang untuk hebahkan kelahiran anak kedua kami pada majlis ini. Ramai tidak perasan mengenai kelahirannya.

"Sejak mengandung pada Mac tahun lalu, kesihatan saya kurang stabil jadi memang tidak sempat berkongsi mengenai berita gembira ini dan kelahiran Aurora," ujar Faezah dipetik sebagai berkata.

Justeru itu, pada majlis yang dihadiri kira-kira 200 tetamu terdiri daripada keluarga dan kenalan rapat, Faezah yang kini masih dalam pantang itu berkongsi perkara itu buat julung kalinya di kediaman mereka di Kajang, Selangor.

Jelasnya lagi, pada majlis sama dia dan Heykal turut meraikan sambutan ulang tahun anak tirinya, Luqman Hakim, 16, Sarah, 14, dan Luq Adam, 6.

Mengenai kerjaya lakonannya, Faezah berkata proses berpantangnya hampir selesai, tetapi dia belum bersedia untuk kembali aktif berlakon. Katanya, buat masa ini dia ingin tumpukan perhatian terhadap anak.

         ________________________

FACEBOOK - SANTAI  - PAPARAZZI - NOSTALGIA - GALERI - YOUTUBE - ROMANTIKA - SEJARAH MYARTIS
 - INSTAGRAM - TWITTER

Follow @myartisdotcom


MUATNAIK FOTO ANAK PAKAI SELIMUT HERMES - JOVIAN MANDAGIE NAFI RIAK

Sekita minggu lalu, pereka fesyen terkenal dan personaliti televisyen, Datuk Jovian Mandagie memuatnaik gambar dirinya bersama anak sulung perempuannya, Jeanelle Nika Mandagie yang memakai selimut jenama mewah, Hermes.

Bagaimanapun, gambar yang dikongsikan di laman Instgaramnya itu menjadi bualan netizen, lebih-lebih lagi apabila mereka mendapati harga selimut berkenaan dikatakan mencecah RM4,000.

Selain dikritik, ramai juga yang menyifatkan Nika beruntung kerana dimanjakan ibu dan ayah dengan pelbagai barangan mewah. Malah, netizen juga kagum dengan kepekaan Jovian yang sentiasa prihatin dengan setiap baju dipakai.

Bagaimanapun, Jovian tampil menjelaskan yang beliau tidak berniat untuk riak dan menunjuk-nunjuk ketika memuatnaik gambar tersebut.

Klik untuk gambar besar

Jovian berkata, beliau cuma mahu berkongsi gambar di Instagram, namun sebaliknya pula berlaku apabila netizen lebih memberi fokus kepada selimut yang digunakan anaknya.

"Rasanya saya tidak riak mahupun berniat untuk menunjuk-nunjuk sewaktu memuatnaik gambar di IG dengan tanda jenama atau menyebut harga selimut itu.

"Malah, entri saya bukan bercakap mengenai selimut terbabit, tetapi perihal anak saya. Banyak lagi cara untuk menunjuk kalau nak riak atau berlaku sombong.

"Mengenai harga yang saya bayar juga, nilai itu berpatutan dengan kualiti produk terbabit. Ia selimut daripada bulu biri-biri yang disulam tangan, buatan Perancis.

"Saya anggap ia sebagai sejenis 'pelaburan' kerana selimut itu boleh digunakan sehingga umur Nika mencecah lima hingga enam tahun nanti," jelasnya.

Sementara itu, pengacara 'Say Yes To The Dress Asia' itu berkata, beliau agak terkejut apabila netizen sanggup mencari harga selimut yang digunakan anaknya.

Bagaimanapun, lelaki ini tidak melatah dengan perkara terbabit kerana katanya, beliau menerima lebih banyak pujian berbanding komen buruk di laman sosialnya.

"Mungkin ia sesuatu yang lumrah apabila kelahiran anak kami menjadi perhatian semua pengikut saya dan isteri.

"Apapun, jumlah kecaman yang saya terima hanya satu, berbanding ribuan ucapan tahniah selain doa baik-baik anak saya terima sejak dia dalam kandungan lagi.

"Insya-Allah, sebagai bapa, saya akan mendidik anak menjadi seorang yang merendah diri dan menghormati orang lain. Jadi, penting untuk saya mendidik anak dengan memberikan contoh yang sesuai dengan apa yang saya lalui.

"Walaupun perkara baik kita tunjukkan kepada umum, pastinya ada saja pihak yang tak suka dan akan tetap mengecam.

Bagi saya, mereka yang berbuat begitu mungkin iri hati dengan apa yang kami ada, tetapi hal sebegini tak perlu kami hiraukan.

"Banyak lagi hal keluarga yang saya perlu fikir berbanding kata-kata orang mengenai saya dan keluarga. Yang penting, saya tidak mengganggu ketenteraman orang lain," tegasnya.

Jovian berkahwin dengan Datin Nina Ismail Sabri, yang juga kakak kepada penyanyi, Dafi, pada Disember 2013 dan mereka menyambut kelahiran cahaya mata sulung pada 1 November lalu.

www.myartis.com / Sumber: Berita Harian

         ________________________

:: FACEBOOK :: INSTAGRAM :: TWITTER ::  :: YOUTUBE :: SANTAI  :: PAPARAZZI :: SEJARAH MYARTIS ::


UMRAH BERSAMA TAK TERCAPAI: "SEMPAT MANDI, CIUM... SEMUA CAKAP MA CANTIK....." - ISSEY

Janjinya bersama arwah ibu, Asiah Haron untuk mengerjakan umrah bersama tidak sempat ditunaikan, pelawak dan pengacara Issey Fazlisham yang berkongsi khabar duka tentang pemergian ibu tercintanya petang semalam itu memberitahu dia sempat bertemu ibunya yang sudah tidak sedarkan diri akibat serangan jantung pagi kelmarin.

"Tek minta maaf, tak dah bawa Ma pergi umrah hujung tahun. 3 hari Ma dalam wad sebab demam dan darah rendah. Pagi tadi dapat mesej dari anak buah katanya Ma diserang sakit jantung. Ma dan pergi. Aku sempat jumpa Ma, tapi dalam keadaan Ma dah tak sedar," tuturnya.

Issey dalam kemas kini Instastories berkongsi perjalanan akhir 'menemani' arwah ibunya sebelum dikebumikan lewat malam semalam. Malah, menerusi bingkisan akhir buat ibunya, Issey turut mengharapkan dipertemukan semula bersama arwah ibunya biarpun dalam mimpi.

Klik untuk gambar besar

"Masa aku stress, aku call Ma. Tak kira pukul berapa. Ma sentiasa ada dengan aku. Tapi tu dulu dah. Lepas ni Ma takda dah. Tadi aku sempat mandi kan Ma, tengok orang pakaikan baju baru untuk Ma. Sempat cium Ma puas puas. Aku hantar Ma pergi tempat yang Ma akan duduk sorang sorang.

"Semua orang cakap Ma cantik sangat. Ya allah. Hantar Ma kat dalam mimpi aku malam ni. Aku nak jumpa Ma. Miss u so much. Al- Fatihah Ma," tulis Issey atau nama sebenarnya Fazlisham Mat Hussin, 32, bersama fotonya berada di sisi pusara arwah ibunya.

Kata-kata meruntun kalbu itu turut menjentik hati pengikut akaun Instagramnya yang bersimpati dengan kehilangan Issey. Selain doa dan ucapan takziah, nukilan Issey itu sedikit sebanyak menyentak kebanyakan warga maya untuk lebih menghargai insan tersayang sebelum pergi buat selama-lamanya.

www.myartis.com / Sumber & foto: Astro Gempak & Instagram Issey

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


BILA FIZZ FAIRUZ PERSOAL WHO BERI AMARAN SUPAYA TAK BERGANTUNG PADA V@KS1N

Menerusi muat naik di laman Instagram, pelakon Datuk Fizz Fairuz telah tampil mempersoalkan mengenai amaran yang diberikan oleh Pertubuhan Kesihatan Sedunia (WHO) untuk tidak terlalu bergantung kepada v@ks1n bagi mengekang penularan wabak.

Dalam hantaran tersebut, beliau mempersoalkan mengenai kebergantungan orang ramai ketika musim wabak meskipun sudah menerima suntikan v@ks1n.

"PULAK DAHHHH.. dah banyak cucuk ni, tetiba ckp mcm tu pulak.. iye ke tak ni.. habis nk bergantung ngan sapa? Hahaha.. kelakar la diaorg ni..," tulis suami kepada pelakon Datin Almy Nadia itu.

Dalam masa sama, Fizz turut berharap agar dapat menyambut Aidilfitri pada tahun hadapan berikutan negara pernah melaksanakan perintah kawalan pergerakan (PKP) sebelum ini.

Klik untuk gambar besar

"Dah mula dah.. adoii.. harap2 dapat la raya tahun dpn.. asyik turn raya puasa jer pkp.. hope jgn la kali ni.. #kitajagakita," katanya lagi.

Meninjau di ruangan komen, rata-rata netizen turut mempunyai pendapat yang sama dengan pelakon filem 'Munafik 2' itu.

Sebelum ini, Fizz bersama isteri tidak bersetuju dengan keputusan kerajaan untuk mendapatkan vaksin jenis Pfizer-BioNTech kepada kanak-kanak di bawah usia 12 tahun.

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


VIVY YUSOF BAKAL TIMANG 'BABY BOY'

"Kami tidak sabar untuk berjumpa kamu, baby boy. Terima kasih anda semua di atas kiriman doa yang berterusan. Sikit sahaja lagi, InsyaAllah!" demikian tulis personaliti media sosial dan juga usahawan terkenal, Vivy Yusof yang mengumumkan bakal menimang cahaya mata lelaki, tidak lama sahaja lagi.

Berita gembira tersebut dikongsikan Vivy menerusi sebuah hantaran video di Instagramnya di samping suami, Datuk Fadzaruddin Shah Anuar bersama tiga lagi anak mereka. Dalam hantaran tersebut, Vivy dan suami dilihat meletupkan belon sekaligus mengeluarkan kepingan kertas berwarna biru yang menandakan bayi lelaki.

Menjengah ke ruangan komen, ramai peminat tampil mengucapkan tahniah malah ada yang memuji pasangan itu pandai merancang keluarga dengan kehadiran sepasang anak lelaki dan perempuan.

Untuk makluman, Vivy atau nama sebenarnya Vivy Sofinas Yusof,3, telah mendirikan rumah tangga bersama suami tercinta pada tahun 2012 yang lalu. Hasil perkongsian hidup, mereka dikurniakan tiga orang cahaya mata iaitu Daniel Azim Shah, Mariam Iman Shah dan Sarah Ilham Shah.

Klik untuk gambar besar

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


"PERTAMA KALI JEJAK KE MEKAH & MADINAH TANPA SUAMI" - NORA MOHON DOA

Menerusi entri di Instagram (IG), penyanyi Nora Ariffin berharap agar orang ramai dapat mendoakan perjalanannya untuk menunaikan ibadah umrah pada hari ini (3 Disember 2018) akan berjalan dengan lancar.

Nora mengakui ini merupakan kali pertama dia mengejarkan ibadah Umrah tanpa ditemani oleh suami tercintanya, komposer arwah Johan Nawawi yang meninggal dunia pada 24 Mac tahun lalu.

"Buat ahli keluarga yang disayangi, anak-anak, sahabat-sahabat, kenalan-kenalan serta peminat-peminat yang dikasihi @fanoratik.nora, In Shaa Allah pada 3 Disember 2018, saya akan berangkat menunaikan umrah tajaan DSV Dato Seri Vida yang bermurah hati memberikan hadiah pakej umrah bersama Zainal Kembara, yang sangat-sangat berharga untuk saya.

Klik untuk gambar besar

"Terima kasih banyak-banyak Dato. Saya berdoa semoga Dato terus berjaya & bahagia dalam redha Allah dunia akhirat. In Shaa Allah. Dengan rendah hati, saya ingin memohon ampun & maaf kepada sesiapa saja yang mengenali saya, sekiranya ada tersalah apa-apa, samada sengaja atau tidak.

"Perasaan sayu sukar digambarkan kerana inilah pertama kali saya menjejakkan kaki ke Mekah & Madinah tanpa suami tercinta. Doakan perjalanan & ibadah saya dipermudahkan oleh Allah SWT.

"Selamat pergi & pulang kepangkuan anak-anak tersayang. Moga selepas umrah saya kali ini, akan datang tahun baru 2019 dengan sinar & semangat baru serta rezeki yang bertambah untuk saya terus melangkah menjalani kehidupan yang lebih sempurna demi anak-anak.

"Memegang tugas sebagai penyanyi, bapa, ibu tunggal adalah satu tugas yang amat mencabar. Semoga Allah memberi ilham, petunjuk ,hidayah dan pedoman utk saya menjadi muslim yg lebih baik. Dengan izin Allah. Salam sayang dari saya. Wasalam Nora Ariffin," tulisnya.

Rata-rata mendoakan agar segala ibadah yang dilakukan oleh Nora akan dipermudahkan dan diberikan kesihatan yang baik ketika berada di sana nanti.

www.myartis.com / Sumber & foto: Astro Gempak & Instagram Nora Ariffin

         ________________________

:: FACEBOOK :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


BILA ERRA FAZIRA ALAMI 'JIWA KACAU'

Jika pada 25 Oktober lalu yang merupakan ulang tahun perkahwinan Erra Fazira dan Engku Emran kelihatan agak suram... namun, mungkinkah ia sekadar kebetulan sahaja? Ini kerana, baik di Twitter Emran mahupun Erra, tiada sebarang gambar mereka berdua meraikan hari bersejarah itu.

Malah Erra pula kelihatannya seperti tertekan apabila berkata, "Lately jiwa kacau. Tak selera makan. Tapi yang bestnya berat badan ku dah capai target yang ku idamkan. So macamana? Kena happy ke kena apa ni?"

Makin kurus - klik untuk imej besar...

Namun apa yang dimaksudkan oleh Erra mengenai 'jiwa kacau' tidaklah kami fahami kerana kemungkinan Erra tertekan akibat terlalu banyak kerja agaknya. Moga Erra kembali tenang dan mendapat kebahagiaan yang diidamkannya selama ini. Amin.

Saat bahagia Erra dan Emran...


BABY KEDUA MENANTI - NUBHAN & ISTERI BABYMOON DI BALI

Menerusi laman Instagram, penyanyi Nubhan dilihat teruja apabila isterinya, Afifah Hidayah Taufek, 27, kini hamil anak kedua mereka.

Pemilik nama sebenar Ahmad Nubhan Ahamad, 32, dan isteri kini berada di Bali untuk percutian 'babymoon' mereka.

"Perut ibu ni ada baby ke? Kenapa bosar bonar ni?? Tu la.. abah ajak pg jogging... ibu tak nak ikut.. pergi holiday nak pulak dia....

Klik untuk gambar besar

"Oklah, sebab ibu dah half way there, abah belanje babymoon sebelum ibu terlalu comel untuk berjalan jauh2 Cuba teka adik piya nanti girl ke boy? #onegoingontwo," tulisnya.

Menerusi foto yang dikongsikan Nubhan dilihat mendekatkan telinganya ke perut isterinya seperti mahu mendengar sesuatu.

Pasangan ini mendirikan rumah tangga pada 29 Ogos 2015 di Seremban, Negeri Sembilan. Mereka dikurniakan seorang anak perempuan Aafiya Kamilia berusia setahun.

www.myartis.com / Sumber: Instagram Nubhan

         ________________________

:: FACEBOOK :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


BEKAS PA 'KAKI SPAM', ALIFF SYUKRI TAK MAHU DIKAITKAN: "JANGAN GANGGU SAYA NAK DUIT"

"Terlebih dahulu saya ingin memohon maaf... pada semua. Sebolehnya saya tak nak masuk campur masalah mereka. Tetapi terlalu banyak orang yang DM sampai saya pening, tag IG saya, yang nak berjumpa dengan saya termasuk pihak polis dan juga orang ramai.

"Malah ada orang yang menghubungi saya untuk meminta duit kepada saya atas kerugian yang mereka alami," demikianlah kata usahawan kosmetik, Datuk Seri Aliff Syukri.

Aliff menerusi laman Instagram miliknya memohon orang ramai agar tidak mengaitkan namanya dengan bekas pembantu peribadi (PA) yang didakwa menipu duit pelanggan atas jual beli pakej penginapan.

Jelas Aliff dia tiada lagi kena mengena atau masuk campur dengab urusan bekas pembantu peribadi yang dikenali sebagai Iqbal Sani dan wanita yang didakwa isterinya, Intan Haleda.

Klik untuk gambar besar

Akui Aliff, Iqbal pernah bekerja dengan syarikatnya sekitar dua tahun lalu dan melepaskannya untuk menjalankan bisnes sendiri: "Saya bukan abang dia atau saudara mara dia, memang dia bekas staf dan tak lebih dari itu.

"Dia bekerja dengan saya dua tahun lepas selama hampir 5 tahun dan sudah lama berenti kerja sebab dia buat bisnes, yang saya sendiri tak ada masuk campur dan tak tahu apa-apa," jelasnya.

Rayu Aliff agar tidak lagi mengaitkan namanya dengan individu terbabit apatah lagi meminta duit darinya: "Kalau boleh saya tidak mahu ada kena mengena dengan beliau dan saya tidak tahu sama sekali apa yang berlaku ke atas urusan anda.

"Saya tidak ada kena mengena dengan urusan mereka dan saya berharap jangan ganggu saya atau WhatsApp tanya rumah, nombor, nak duit.

"Saya sendiri sekalipun tidak terlibat dengan apa apa yang mereka lakukan. Semoga Masalah anda boleh diselesaikan dengan cara yang terbaik tanpa memalukan sesiapa," tuturnya.

Tular sejak Selasa foto individu terbabit yang didakwa telah memperdaya orang ramai dengan menjual pakej percutian palsu.

www.myartis.com / Sumber & foto: Astro Gempak & Instagram Aliff Syukri

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


SUHAIMI SAAD PERTIKAI MASUK MASJID, PERGI MALL KENA ADA SIJIL VAKSIN

“Vaksin ni Tuhan ke apa? Nampak macam lebih besar pulak dari MyKad dan syahadah. Nak masuk masjid, haji umrah, mall, kedai makan, semua nak kena dua dos dulu.

"Tak wajibkan vaksin, tapi itu tak boleh ini tak boleh. Rentas negeri tak boleh, haji umrah tak boleh, solat jumaat tak boleh, semua kena dua dos dulu. Ada aku kisah," kongsi penyanyi Suhaimi Saad (bekas anggota kumpulan nasyid In Team).

Kalau masih ingat, dia pernah mencetuskan kontroversi kerana berpendirian tak minat divaksin dan pernah membuang ubat hospital.

Melalui media sosialnya, Suhaimi turut bertanyakan prosedur operasi standard (SOP) milik siapa dan turut disertakan dengan hashtag dajjal.

Klik untuk gambar besar

Tambahnya, dia percaya kepada kekuasaan Allah dan tidak akan patuh kepada kerajaan yang zalim. Katanya lagi, dia tidak kisah jika tidak dibenarkan melakukan apa sahaja yang memerlukan dua dos vaksin.

"Ei geng Protaksub veksin, aku hormat korang sebab korang Muslim. Ko nak cucuk 18 kali sehari ke, nak mampos cepat ke, nak sembah dajjal ke, ko punya pasal la.. Tak yah nak menyemak kat sini. Aku tak add, tak panggil pun. jangan paksa aku maki korang eh," bidasnya pada pihak yang sering menyemak dan komen buruk di Instagramnya.

Terdahulu, Suhaimi juga seolah bengang dengan beberapa media yang membuat berita tentangnya tetapi sekadar mahu mensensasikan berita tersebut.

"Ada diorang up status korang? tak kan. Tu maksudnya.. ss ni barang baek. laku keras. 40 hari sekali, kalau tak viral, tak sah.

"Alhamdulillah, mudah mudahan makin beratlah timbangan kanan ss nanti. ameen," tulisnya seolah 'memulangkan paku buah keras'.

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


ARTIS VETERAN SHARIFAH AMINAH TERLANTAR SEJAK SETAHUN

Sejak setahun lalu, pelakon dan penerbit, Sharifah Aminah Syed Abdullah, 75, telah terlantar dalam keadaan separuh sedar di sebuah pusat jagaan warga emas di ibu negara. Sharifah Aminah yang aktif sejak 1960-an, ditempatkan di pusat jagaan itu oleh anak-anak bagi membolehkan beliau mendapat penjagaan khusus.

Anak sulungnya, Wan Monaliza Jamali, 52, memberitahu, dia dan adiknya sepakat menempatkan ibu mereka di premis berkenaan, namun keadaan kewangan ketika ini, tidak mengizinkan dirinya melunaskan bayaran bulanan.

"Saya dibuang kerja dan masih mencari jawatan dengan pendapatan tetap. Saya hanya menjual kuih yang dihantar kepada beberapa gerai di sekitar rumah. Ketika ini, tunggakan bayaran penjagaan bernilai hampir RM10,000.

"Namun, pengurusan premis berkenaan berbesar hati mengurangkannya kepada RM8,000 serta menghadiahkan mama katil hospital. Selain itu, ada saudara-mara dan teman rapat membantu menjelaskan bayaran, tetapi tidak mencukupi," tuturnya.

Sebelum ini, Sharifah Aminah yang membintangi filem 'Mama Oh Mama' dan 'Esok Untuk Siapa' itu mengalami pendarahan otak dan serangan angin ahmar. Beliau rebah di sebuah restoran ketika menikmati makan malam bersama beberapa teman rapat pada September 2018.

Berikutan itu, Sharifah Aminah atau mesra disapa Kak Pah, dikejarkan Pusat Perubatan Universiti Kebangsaan Malaysia (PPUKM) dan terlantar selama empat bulan. Atas persetujuan bersama, anak-anak terpaksa menghantar Sharifah Aminah ke pusat jagaan warga emas itu.

Wan Monaliza berkata, dia tidak mempunyai pilihan melainkan menghantar ibu ke pusat penjagaan itu yang menawarkan bayaran berpatutan. Bagaimanapun, Wan Monaliza kini tidak lagi mampu membayar kos penjagaan ibunya sejak diberhentikan kerja, beberapa bulan lalu: "Pada mulanya, saya dikenakan bayaran RM2,700 sebulan. Namun, dapat dikurangkan kepada RM1,500 sejak empat bulan lalu," katanya.

www.myartis.com / Sumber: Berita Harian

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


"GRATEFUL FOR EVERYTHING..." - REMY ISHAK KEMBALI AKTIF, 'FOLLOW' MIRA FILZAH

"Hello! Alhamdulillah! 2020 is finally here! It's the best time to start afresh with a brand new look coming your way. Grateful for everything that has happened to me in the past decade, feeling excited about what the future has in store," demikian tulis pelakon Remy Ishak menerusi laman Instagram miliknya.

Remy sebelum ini bertindak memadam semua foto di Instagram dan tindakan pelakon drama bersiri 'Pujaan Hati Kanda' itu mendapat perhatian sekaligus menjadi tanda tanya buat peminat. Bagaimanapun, pelakon berusia 37 tahun itu kembali memuatnaik beberapa keping foto di laman sosial selain turut menulis kapsyen motivasi berkaitan harapan dirinya untuk tahun 2020.

Dalam pada itu, rata-rata peminat turut memberi kata semangat kepada bintang kelahiran melaka itu. Terdahulu, kecoh di laman sosial apabila Remy bertindak memadam semua posting selain turut 'unfollow' pelakon Mira Filzah.

Namun, berdasarkan tinjauan, pelakon berkenaan telah mengikuti kembali akaun aktres tersebut. Dalam perkembangan lain, Remy kini sedang sibuk menjalani penggambaran drama 'Bukan Gadis Biasa' di samping penyanyi dan pelakon Ayda Jebat.

Klik untuk gambar besar

www.myartis.com / Sumber & foto: Media Hiburan & Instagram Remy Ishak

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


BERGELUT DENGAN MASALAH JANTUNG - ALI XPDC MASIH LEMAH

"Keadaan kesihatan saya belum stabil dan masih lemah. Doktor mengatakan saya perlu banyak berehat. Terima kasih diucapkan kepada mereka yang mengambil berat dan bertanya khabar. Allah uji dengan kesakitan tanda sayangkan kita. Jadi, saya reda dengan ujian ini. Yang baik daripada Allah, perkara buruk saya sendiri.

"Apa yang utama, soal kesihatan tidak boleh dibuat main dan perlu ada ikhtiar menjaga kesihatan," kata vokalis Kumpulan XPDC, Ali, 53, yang memaklumkan dirinya masih dalam keadaan lemah selepas dimasukkan ke Pusat Perubatan Universiti Malaysia (PPUM) sejak kelmarin.

Ali atau nama sebenarnya, Mohd Ali Ismail kini bergelut dengan masalah jantung tersumbat dan mengalami semput, sejak hampir seminggu lalu. Ali berkata, ini bukan kali pertama diserang penyakit jantung. Awal tahun ini, pernah dikejarkan ke sebuah hospital di Shah Alam akibat masalah sama.

"Saya memang ada penyakit jantung dan darah tinggi. Doktor memaklumkan, ia menjadi punca serangan hingga melarat hingga saluran pernafasan. Saya pula tidak menjaga atau mengambil berat pengambilan ubat. Saya fikir mudah. Saya jenis degil tidak mahu mendapat rawatan di hospital atau klinik apabila sakit. Soal degil ini memang tidak boleh dibawa berbincang," jelasnya.

Kata Ali lagi, doktor masih terus membuat rawatan susulan dari semasa ke semasa: "Keadaan saya masih dipantau. Jika hari ini sudah okay, mungkin esok sudah boleh keluar hospital. Jika tidak, kenalah bermalam lagi," ujarnya.

Ali mengakui, dia tolak ketepi rasa malu apabila terpaksa minta bantuan membeli barangan keperluan akibat terkesan dengan pandemik: "Secara jujur, saya sudah lama terputus rezeki dan sampai tahap, tidak tahu bagaimana mencari jalan penyelesaian.

"Saya bukannya suka meminta-minta, tetapi keadaan memaksa saya menebal muka minta pertolongan. Alhamdulillah, saya bersyukur perkongsian dalam media sosial disedari rakan yang tidak lokek menghulurkan bantuan. Hanya Allah sahaja yang dapat membalas kebaikan mereka," tutur bapa kepada lima cahaya mata itu.

Pada Mac tahun lalu, Ali melecur 30 peratus di tangan dan muka selepas disambar api ketika membakar sampah di rumahnya di Kampung Rantau Panjang, Klang. Bagaimanapun, Ali memaklumkan, keadaannya sudah pulih sepenuhnya.

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


SYAWAL SANA SINI - SITI NURHALIZA & DATUK K

Memang tidak dinafikan reputasi Datuk K dan Datuk Siti Nurhaliza agak baik dan dihormati dikalangan artis mahupun VIP. Sebab itulah mereka tidak lekang tangan melayan tetamu atau mendapat jemputan rumah terbuka daripada kalangan VIP.

Tapi yang pasti, Datuk K kelihatan sudah sembuh daripada kecederaan yang dialami baru-baru ini. Alhamdulillah.


"SAYA TAK AKAN NAIK PENTAS LAGI..." - M DAUD KILAU CARI PENGGANTI, MAHU FOKUS IBADAH

"Saya tak akan naik pentas lagi, tak akan buat persembahan walaupun jika ada tawaran. Saya nak menetap di kampung dan buat amal ibadah," ujar penyanyi Datuk M Daud Kilau yang memaklumkan dia mahu meninggalkan dunia hiburan.

Tetap dengan keputusannya itu, M Daud Kilau yang kini menginjak usia 83 tahun ini menawarkan kepada individu yang berminat untuk menggantikan tempatnya sebagai Raja Gelek tetapi dengan syarat boleh 'bergelek'.

Penyanyi yang terkenal dengan lagu 'Cek Mek Molek' itu turut menawarkan koleksi baju yang pernah digunakan semasa membuat persembahan secara percuma dan diberikan terus kepada individu yang menggantikan.

"Saya nak cari pengganti. Jika sesiapa nak gantikan tempat saya sebagai Raja Gelek, ambillah pakaian persembahan pentas yang saya simpan ini secara percuma. Ada 99 helai, saya nak bagi tapi mesti tahu bergelek semasa menyanyi.

"Kalau nak jadi pengganti saya, silalah datang jumpa datang saya tapi mestilah peminat Daud Kilau, minat lagu-lagu saya. Nak bergelek saya boleh ajarkan," kata M Daud Kilau yang memberitahu beliau kini semakin sihat, sudah boleh berjalan dan menunaikan solat.

Sebelum ini, M Daud Kilau lebih banyak berbaring dan kesihatannya merosot kerana menghidap kencing manis, sakit pinggang dan jantung tidak stabil.

www.myartis.com / Sumber: Utusan

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


BILA SITI NURHALIZA JADI PENYAMPAI RAMALAN CUACA BUAT PEMINAT TERKEJUT: "BACA LAPORAN BERITA PUN MERDUNYA SUARA"

Penyanyi terkenal, Datuk Seri Siti Nurhaliza hari ini telah membuat kemunculan sebagai penyampai ramalan cuaca Berita Wilayah yang disiarkan menerusi saluran TV1, sekaligus mengejutkan peminat-peminatnya menonton.

Siti yang mengenakan busana berwarna hitam dengan tudung berwarna kelabu itu kelihatan bersahaja dan tidak gugup ketika menyampaikan ramalan dan keadaan cuaca pada 21 Disember 2022.

Kemunculan penyanyi itu adalah kolaborasi bersama Jabatan Metereologi Malaysia (MET Malaysia) yang bertujuan memberi kesedaran kepada masyarakat tentang keadaan cuaca dan kepentingan menjaga diri ketika berlaku bencana alam.

Menerusi hantaran di laman Instagram, Siti telah berkongsi rasa teruja dan terima kasih kepada pihak MET Malaysia atas kerjasama strategik Cakna Cuaca dan peluang untuknya menyampaikan maklumat ramalan cuaca.

Klik untuk gambar besar

Dalam masa sama, Siti atau nama penuhnya Siti Nurhaliza Taruddin, 43, yang turut memuat naik beberapa fotonya bersama warga MET Malaysia itu berharap agar kerjasama itu dapat menggalakkan orang ramai untuk mengikuti perkembangan ramalan cuaca.

"Alhamdulillah, terima kasih MET Malaysia menjemput saya berkolaborasi dengan menyampaikan ramalan dan keadaan cuaca pada 21 Disember 2022.

"Kolaborasi ini diharap dapat menggalakkan orang ramai mengikut keadaan cuaca dan bertindak mengikut nasihat berkaitan risiko bencana seperti banjir, angin kencang dan laut bergelora," tutur Siti.

Difahamkan, Siti muncul di RTM 1 dalam dua sesi iaitu jam 5 petang di Berita Wilayah dan 8 malam tadi di Berita Perdana: "Saksikan saya menyampaikan informasi cuaca di RTM1 untuk siaran berita TV pada jam 5 petang dan 8 malam ini," tulisnya.

Dalam laporan itu, Siti juga memberi pesanan kepada individu yang tinggal di kawasan berisiko untuk sentiasa berjaga-jaga dan segera berpindah sekiranya lokasi mereka dinaiki air dan tidak bersuka ria sewaktu berlakunya air, kerana tiada yang lebih berharga daripada nyawa.

"Bagi mereka yang berada di kawasan berkedudukan rendah dan berisiko, nasihat saya simpanlah barang berharga dan dokumen penting dalam beg yang mudah dibawa. Segera berpindah ke pusat pemindahan sementara mengikut arahan pihak berkuasa," ujarnya.

Menjengah ruang komen, rata-rata peminat terkejut melihat kemunculan Siti dan lebih bersemangat untuk melihat laporan cuaca.

"Terkejut tengok Tokti tadi. Baru sahaja tengok laporan MET Malaysia di TV1. Baca laporan berita pun merdunya suara. Kali ini paling semangat nak layan laporan cuaca. First time rasa tak sabar nak tengok berita," tulis netizen.

  ________ IKLAN ________ NEW HOT ARRIVAL TUDUNG BAWAL LAZY/INSTANT BAWAL LAZY TRAVEL MOSSCREPE BIDANG 45" Siap jahit bahagian dagu dan ada 20 pilihan Warna yang menarik.
Tudung bawal yang sangat mudah digayakan kerana kainnya yang sejuk
terletak dan selesa dipakai. Material tidak jarang dan tidak pekakkan
telinga, malah ia sesuai dipakai secara casual ataupun cara lain.  MAKLUMAT:

Material: Mosscrepe Premium

Bawal Mosscrepe Premium High Quality

Size: Bidang 45"
PENGUKURAN:

Labuh dari dagu ke bawah :+-22 inc

Labuh dari atas awning ke belakang :+-30 inc

100% Authentic guarantee (asli) daripada Shopee atau wang dikembalikan.

Beli kat sini :

KLIK DISINI ATAU GAMBAR UNTUK BELI
_______ IKLAN _________

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


BUNGA ISME: "BUKAN MOTIVASI, INI PENGHINAAN" - IBU INFLUENCER CERITA SITUASI SEBENAR

"Walaupun dia sudah minta maaf secara terbuka di Instagram, tetapi perkara ini tidak semudah itu untuk saya nak lupakan apatah lagi merasakan lega di hati. Ini kerana perkara seperti ini tidak boleh dipandang remeh lebih-lebih lagi dia merupakan public figure, ramai jadikan dia idola.

"Janganlah sampai menjatuhkan maruah dan memalukan seseorang itu walaupun seseorang itu merupakan budak kecil ataupun orang tua," kata penyanyi rap Bunga Isme yang turut mengecam sikap usahawan dan influencer, Carl Samsudin meskipun pemuda itu sudah memohon maaf kepada rakyat Malaysia berhubung video tular yang kini hangat diperkatakan.

Bunga atau nama sebenarnya Noor Ayu Fatini Mohd Bakhari, 21, berkata, dia masih terkesan biarpun mengetahui warga emas dalam video tular itu juga mengakui tidak berkecil hati dengan kejadian itu.

Tindakan Carl Samsudin memohon maaf kepada rakyat Malaysia nampaknya tidak melembutkan hati penyanyi rap Bunga Isme yang turut mengecam sikap pemuda itu.

Klik untuk gambar besar

Tambah Bunga lagi, influencer itu sepatutnya menggunakan pendekatan yang berbeza untuk menyantuni orang yang lebih berusia. Katanya, warga emas lebih mudah untuk terasa hati dan tersinggung jika ditegur secara kasar.

"Ini bukan la motivasi, ini adalah satu penghinaan kerana ia melibatkan air muka dan maruah individu tersebut. Meskipun pakcik tu sudah pun mengaku tidak kecil hati dengan tindakan abang, tetapi haruslah kita sedar, kita yang lebih muda ini lebih berpengetahuan dan berpelajaran," ujarnya.

Sejak Rabu, tular video seorang usahawan yang juga influencer media sosial meninggikan suara kepada seorang warga emas di Pusat Transit Gelandangan Kuala Lumpur. Rata-rata netizen dan selebriti tempatan meluahkan rasa kesal dengan tindakan influencer tersebut.

Sementara itu, ibu influancer tersebut, Khatijah Abdullah turut memuat naik video penuh ketika program motivasi bertajuk 'Ubah Hidup' kepada 20 orang gelandangan Selasa lalu.

Menurut Khatijah, pihak yang menyebarkan sedutan video berkenaan mempunyai niat tertentu dan memberi gambaran negatif terhadap anaknya.

"Ini sedutan video anak saya. Sayangnya dipilih sedutan yang melihat perspektif negatif sahaja untuk diviralkan. Apa tujuan mereka? Hanya yang mahu memilih secara terbuka dan sihat sahaja mampu mencari jawapan," tulisnya.

Khatijah turut memuat naik sedutan video temuramah media bersama warga emas yang dikenali sebagai Abdul Hadi. Menerusi video berdurasi satu minit itu, warga emas berkenaan berkata, dia tidak berkecil hati sama sekali dengan tindakan influancer berkenaan.

"Saya tak kecil hati, dia cuma cakap bukan Tuhan ubah nasib kita tapi kita sendiri yang kena ubah. Apa yang dia cakap itu betul," jelasnya lagi.

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


18 JANUARI DEPAN - TARIKH FAIL HUJAHAN BERTULIS AWIE & ROZANA

Semalam Mahkamah Tinggi Syariah Kuala Lumpur telah menetapkan 18 Januari depan sebagai tarikh memfailkan hujahan bertulis bagi penyanyi Awie, 47, dan Rozana Misbun, 36, berhubung bantahan tuntutan nafkah sementara (interim) dua anak mereka.

Tarikh itu ditetapkan Timbalan Pendaftar Mahkamah Tinggi Syariah ketika kes itu disebut dalam kamarnya.

Prosiding itu turut dihadiri peguam Mohd Syafik Norizan yang mewakili Awie dan peguam Mohd Nor Afandi Dahari yang mewakili Rozana. Awie turut hadir pada prosiding berkenaan.

Sementara itu ketika ditemui media, Afandi memberitahu, Rozana telah selesai memfailkan afidavit jawapan berhubung bantahan bekas suaminya.

Pada 21 Oktober lalu melalui peguamnya, bagi menuntut penyanyi itu membayar nafkah untuk perbelanjaan Putra Ahmad Rezzki, 7, dan Puteri Qasseh Antasha, 5, yang kini berada dalam jagaan Rozana sementara tuntutan kes hadanah yang sedang berjalan di Mahkamah selesai.

Sumber: SH

         ________________________

FACEBOOK - SANTAI  - PAPARAZZI - NOSTALGIA - GALERI - YOUTUBE - ROMANTIKA - SEJARAH MYARTIS
 - INSTAGRAM - TWITTER

Follow @myartisdotcom


ANAK SAUDARA NORANIZA IDIRS DIJEMPUT ILAHI: "JASAD KAU TAK BERNYAWA LAUT PULANGKAN"

"Rehatlah Naim, anak syugra Mak Long, lepaskan lelah dunia, kami redha dengan pemergian kau. Sesungguhnya ramai saksi dunia ini melihat kebaikan, kesantunan dan budi pekertimu anak. Semoga syurga tempatmu Naim.

"Hari ini walau berat, kami terima hanya jasad kau yang tak bernyawa laut pulangkan. Rehatlah wahai anak syurga Mak Long, moga kita bertemu di syurga Allah kelak," tulis penyanyi Noraniza Idris yang berkongsi rasa duka dan redha dengan pemergian anak saudaranya, Naim Hariri Kamaruddin, 31, menerusi laman Instagram miliknya.

Mayat Naim yang sepatutnya melangsungkan perkahwinan semalam telah ditemui di tepi pantai, Kampung Alur Taman, Marang, Terengganu pagi tadi.

Difahamkan, mayat Naim ditemui oleh pasukan penyelamat terdampar di tepi pantai pada pukul 8.55 pagi tadi, kira-kira tiga kilometer dari kawasan dilaporkan lemas.

Semoga roh Allahyarham tenang di sana. Al Fatihah. Klik untuk gambar besar

www.myartis.com / Sumber & foto: Astro Gempak & Instagram Noraniza Idris

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


ZAHIRAH MAHU KAMAL ADLI TAMPIL MENGAKU, BERSIHKAN NAMANYA

"Saya bagi muatnaik screenshot perbualan saya dengan Kamal sebab saya masih nampak nama saya dipetik dalam kenyataan Emma- putus hubungan.

"Saya terus mesej Emma tanyakan hal itu, lepas tu Emma bagi mesej dari Kamal cakap saya terhegeh-hegeh dekat dia sebab itulah saya marah.

"Sebelum ini cakap kami tiada apa-apa sekarang cakap kat Emma saya pula terhegeh-hegeh dekat dia, mestilah Emma sakit hati," kata pelakon Zahirah Macwilson yang idak tahan namanya terus dipersalahkan menjadi punca perpisahan Emma Maembong dan Kamal Adli.

Menurut Zahirah yang tampil menjelaskan keadaan sebenar, Kamal seolah menjadikan dirinya seperti kambing hitam dan memetik namanya sesuka hati dalam beberapa hal hingga menyebabkan Emma bersangka buruk.

"Kalau dah buat salah mengaku, jangan libatkan orang lain. Tiga minggu lepas saya ada berjumpa dengan Kamal, Emma dan Zul untuk selesaikan masalah ini.

Klik untuk gambar besar

"Saya jelaskan perkara sebenar pada Emma, siap salam sebab ingat dah selesai. Tiba-tiba ada kenyataan dari Emma masih kaitkan nama saya lagi dalam hubungan mereka.

"Saya tak pernah keluar berdua dengan dia. Saya rasa macam kena tikam belakang sebab Kamal suka putar belitkan keadaan. Kalau saya nak sorok apa-apa saya tak akan ajak Emma untuk berjumpa," tuturnya.

Selain itu, Zahirah turut mendedahkan sikap Kamal yang tidak jujur pada Emma dengan menyorokkan beberapa perkara.

Malah Zahirah sendiri tidak tahu namanya dipetik dalam cerita yang direka oleh Kamal, sehingga membaca kenyataan hubungan Emma dan Kamal putus pada semalam.

"Saya faham Emma sakit hati dengan apa yang Kamal cakap pasal saya depan dia, tapi apa yang Kamal cakap pada Emma hanya ingin selamatkan dirinya saja.

"Dia kata dia akan jawab dengan media, tapi saya tahu dia tak akan mengaku salah dia. Sekarang semua sudah tunding jari pada saya," ujarnya.

Sementara itu, Zahirah mengaku hubungannya dengan bintang 'Tombiruo', Zul Ariffin, tidak goyah walaupun dikaitkan menjadi punca keretakan hubungan cinta antara Emma Maembong-Kamal Adli.

Namun, Zahirah yang tiga tahun menjalin hubungan dan Zul, mahu Kamal tampil membersihkan namanya bagi menamatkan kontroversi itu secepat mungkin.

"Ikutkan, saya dan Zul malas hendak melayan hal ini. Tetapi selepas menimbang baik dan buruknya, saya perlu menjelaskan perkara sebenar.

"Saya berada di pihak benar dan tak perlu berselindung. Segala-galanya sudah terbukti dan tidak perlu menegakkan benang yang basah," jelasnya.

Pelakon drama 'Duda Pujaan Dara' itu mengakui tidak benci Emma walaupun namanya dikaitkan dalam kontroversi terbabit.

"Saya dan Emma tidak bermusuh. Sebagai wanita, saya amat memahami perasaannya dengan apa yang dilalui. Saya juga dapat rasakan sakit hatinya.

"Cuma, saya rasa tidak perlu bercakap apa-apa lagi mengenai Kamal. Saya memang rasa dimanipulasi dan seperti 'kambing hitam' dengan apa yang dilakukannya.

"Dia memalitkan saya untuk selamatkan dirinya. Saya profesional dan masing-masing tahu ada kekasih," kata Zahirah.

Mengenai insiden menonton wayang dan berhibur di pusat karaoke dengan aktor terbabit, Zahirah menegaskan mereka tidak keluar berdua-duaan, sebalik bersama rakannya yang lain.

"Kisah berhibur di pusat karaoke pula, sebenarnya majlis itu sempena tamat penggambaran drama Duda Pujaan Dara. Saya dapat tahu, majlis itu ditaja oleh Kamal. Saya hadir kerana ia membabitkan produksi," jelasnya.

www.myartis.com / Sumber: Harian Metro & Berita Harian

         ________________________

:: FACEBOOK :: INSTAGRAM :: TWITTER ::  :: YOUTUBE :: SANTAI  :: PAPARAZZI :: SEJARAH MYARTIS ::


FOTO MESRA DIDUKUNG MAT SALEH - SAKINAH BERI 'HINT' DAH BERNIKAH?

Terpalit dengan kontroversi mengenai kisah rumah tangga yang kecundang di tengah jalan sebelum ini, pelakon Sharifah Sakinah baru-baru ini dikhabarkan sedang menjalin hubungan istimewa dengan jejaka mat saleh seorang pelatih kecergasan dan kesihatan dikenali sebagai Michael Hansen.

Sakinah belum pernah memberi kenyataan rasmi mengenai hubungan cintanya itu. Namun baru-baru ini menerusi Instagram (IG), lelaki tersebut memuat naik foto mesranya di dalam kolam renang bersama Sakinah dan ia telah menarik perhatian netizen.

Melihat pada bahagian kapsyen, Michael memberitahu ia satu petang yang menyeronokkan: "Evening fun (finally a pool to swim in)," tulisnya.

Klik untuk gambar besar

Ketika meninjau ruangan komen, ramai netizen membuat spekulasi bahawa kedua pasangan ini sudah pun bernikah namun tidak mengumumkan kepada peminat.

"Rasanya Sakinah ni dah kahwin. Cuma tak nak cakap," teka salah seorang pengikutnya. - "Kahwin lah kak Sakinah," pinta salah seorang netizen. - "Jangan mengundang fitnah," tegur salah seorang warga maya.

Tidak mendiamkan diri, Sakinah tampil membalas pertanyaan seorang netizen dan seolah-olah memberi 'hint' bahawa dirinya sudah pun mendirikan rumah tangga bersama jejaka tersebut: "Maried bro," pinta salah seorang netizen. - "Already (gambar cincin)," jawab Sakinah.

Jawapan Sakinah itu membuatkan sesetengah pengikut di Instagram terkejut dan ada juga yang megucapkan tahniah: "Wah! If it's true, congratulations Kinah," kata salah seorang warganet. - "Alhamdulilah,dah sah patut posing gitu," jawab salah seorang netizen.

Apa-apapun, sama-samalah kita menunggu jawapan daripada adik kepada pelakon dan penyampai radio, Sharifah Shahirah ini. Untuk makluman, Sakinah sebelum ini telah mendirikan rumah tangga bersama seorang juruterbang iaitu Afif Adha Jamil selama dua tahun sebelum bercerai pada Mei lalu dan hasil perkahwinan itu mereka dikurniakan seorang cahaya mata perempuan bernama, Anais Adha.

www.myartis.com / Sumber & foto: Beautifulnara, Astro Gempak & Instagram Sharifah Sakinah

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


'YUNOS LAITH' - NAMA PILIHAN LISA & YUSRY UNTUK ANAK KETIGA

"Assalamualaikum. Kami ingin perkenalkan adik kami yang genap berusia tujuh hari. Nama dia Yunos Laith Yusry. Nama Yunos diambil sempena nama nabi dan Laith pula membawa maksud berani seperti sang singa.

"Alhamdulillah, terima kasih semua di atas doa dan ucapan anda buat kami sekeluarga," demikian kata pelakon Datin Lisa Surihani yng mengumumkan nama anak ketiganya selepas genap seminggu kelahirannya iaitu pada 15 Jun lalu.

Lisa, 35, dan suaminya, pengarah dan pelakon Datuk Yusry Abdul Halim, 48, sepakat memilih nama 'Yunos Laith' untuk anak lelaki mereka itu. Dalam masa sama, Lisa turut berkongsikan maksud nama tersebut.

Dalam entri berkenaan, memaparkan gambar ketiga-tiga anak pasangan ini, namun wajah Yunos Laith hanya dapat dilihat dari tepi sahaja.

Klik untuk gambar besar

Perkongsian Lisa mendapat pelbagai reaksi daripada netizen yang memuji nama anak ketiganya itu mendoakan membesar dengan baik serta menjadi anak yang soleh.

Untuk makluman, Yusry dan Lisa mendirikan rumah tangga pada Februari 2012. Pasangan itu kini sudah dikurniakan tiga cahaya mata, Yahaira Leanne, 6 serta Yusof Leonne, 4, dan Yunos Laith.

Sementara itu, Lisa juga sempat menitip ucapan istimewa Hari Bapa buat suami tercinta menerusi satu lagi entri di laman Instagram miliknya.

"Sangat bersyukur dengan cara awak melayani anak-anak kita, Yong dan Yeop dengan sabar dan penuh kasih sayang dan sekarang dengan Lang pula. Bulan Jun yang cukup bermakna untuk diingati dengan pelbagai sebab. Selamat Hari Bapa, bapa kepada anak-anak kami, YL," tulis Lisa.

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


HIDAYAH NAFI NIKAH SEBAB POPULAR -  ABAM TERASA DENGAN KOMEN NEGATIF

Semua mengetahui bahawa pelawak dan pelakon Abam Bocey, 29, semalam telah selamat bergelar suami kepada pilihan hatinya, Siti Norhidayah Mohd Ali, 25, dengan sekali lafaz.

Dalam pada itu, ada pihak yang mengatakan wanita itu menerima lamaran Abam kerana harta dan popularitinya, bagaimanapun ia dinafikan Hidayah.

Kata Hidayah, menerima Abam sebagai suami kerana sifat peramah lelaki tersebut yang dikenali sejak empat tahun lalu.

"Saya setuju berkahwin dengan Abam sebab dia seorang yang peramah dan merendah diri. Sikap bertanggungjawab dia turut memikat hati.

Klik untuk gambar besar

"Kalau orang kata saya pilih Abam sebab harta dan populariti, saya menafikan tentang hal itu. Saya dah kenal Abam empat tahun lalu

"Inilah dikatakan jodoh dan mohon orang ramai mendoakan yang baik-baik untuk kami," kata isteri Abam ketika ditemui selepas majlis pernikahan mereka yang berlangsung di Masjid Jamek Sultan Hishamuddin di Sabak Bernam, Selangor.

Sementara itu, Abam mengakui terasa hati dengan komen negatif yang dilemparkan netizen terhadap isterinya itu.

Bagaimanapun, pemilik nama Syed Umar Mokhtar Syed Mohd Redzuan ini tidak mahu terlalu ambil pusing dengan kata-kata tersebut.

"Sejujurnya, terasa hati juga bila dengar orang kata begitu. Tapi tak apalah, biarlah orang nak cakap apa pun.

"Lebih ramai yang menyokong perkahwinan saya ini berbanding yang berkata buruk. Jadi saya fikir tak perlulah nak ambil kisah sangat tentang hal itu.

"Yang penting hubungan ini direstui keluarga dan doakan semoga berkekalan hingga ke akhir hayat," ujarnya.

Sementara itu, majlis resepsi pengantin perempuan akan diadakan hari ini di Sabak Bernam dan majlis menyambut menantu akan diadakan pada 20 Januari, di kediaman Abam, di Gombak.

www.myartis.com / Sumber: mStar

         ________________________

:: FACEBOOK :: INSTAGRAM :: TWITTER ::  :: YOUTUBE :: SANTAI  :: PAPARAZZI :: SEJARAH MYARTIS ::


BILA AZWAN ALI LEPAS GERAM...

Amboi.. amboi.. amboii..!! Bukan main melaram lagi akak kita ni ngan watak terbarunya bersama Apek dan Nabil dalam filem Sifu & Tongga. Malah Cik Azwan kita ni macam dah lama mengidam atau gian nak bergaya ngan baju pompuan lak..!! Tengok gaya pun macam berpengalaman je... Cayalah Azwan!!(\__/)(='.'=)(")_(")myartis 2008


JALANI PEMBEDAHAN BUANG JARI KAKI AKIBAT DIABETIS - BAD INDIGO MOHON DOA

"Assalamualaikum semua, minta doakan pembedahan kaki saya akan berjalan lancar dan luka akan sembuh dengan segera. Minta doa ya, terima kasih semua.

"Doa2 kalian amatlah saya hargai. Tq semua. Terima kasih kepada isteri tercinta @ashiraaziz, anak2 kami, mak n keluarga saya, mertua n ipar duai saya yg selalu mendoakan n terus memberi semangat," kata ahli kumpulan Indigo, Bad.

Bad atau nama sebenarnya, Badrul Izhan Yeop, 46, meminta doa ramai agar proses pembedahan kakinya berjalan lancar selain mengharapkan agar luka yang dialami segera sembuh seperti sedia kala.

Bad berkongsi harapannya itu menerusi satu perkongsian yang dimuat naik dalam bentuk video di Instagram, pada Rabu. Menerusi kapsyen, bekas peserta Gegar Vaganza 7 ini turut berterima kasih kepada semua pihak yang mendoakan, termasuk ahli keluarga.

Klik untuk gambar besar

Difahamkan, penyanyi ini terpaksa menjalani pembedahan bagi membuang jari kaki disebabkan luka dari penyakit diabetis dan kini berada di Pusat Perubatan Universiti Malaya (PPUM).

Sementara itu dalam ruangan komen, rakan artis dan para peminat menitipkan kata positif buat Bad selain berdoa agar masalah kesihatan yang dialami kembali pulih.

Malah, isterinya yang juga penyanyi, Ashira Aziz turut mendoakan kesejahteraan suami selain berkongsi keratan doa di Insta Story. Untuk makluman, Bad dan Ashira sah menjadi pasangan suami isteri di Masjid Tuanku Mizan Zainal Abidin pada 11 Mac lalu.

www.myartis.com / Sumber & foto: Media Hiburan, Instagram Bad Indigo & Ashira Aziz

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


AL-FATIHAH - SEORANG LAGI ABANG AZNIL HJ NAWAWI DIJEMPUT ILAHI

Takziah kami ucapkan kepada pengacara popular, Datuk Aznil Nawawi yang sekali lagi diuji apabila seorang lagi abangya, Azharnim Nawawi menghembuskan nafas terakhir malam tadi (Selasa). Kami difahamkan Allahyarham Azharnim meninggal dunia selepas bertarung dengan penyakit kanser.

Allahyarham Azharnim, 61, menghembuskan nafas terakhir di sisi kaum keluarganya di sebuah hospital swasta. Menurut Aznil, Azharnim dimasukkan ke hospital berkenaan sejak beberapa hari lalu sebelum tenat pada Isnin.

"Saya dan adik-beradik yang lain reda dengan pemergian arwah abang saya. Walaupun pahit untuk menerima kehilangan dua orang abang dalam tempoh sebulan, namun, kami harus menerimanya dengan penuh kesabaran," katanya.

Pada 19 Ogos lalu ketika berada di Terengganu, Pak Nil dikejutkan dengan berita pemergian arwah abangnya, Azmir Nawawi. Semoga Pak Nil dan keluarga tabah dan salam takziah kepada Paknil serta keluarga. Semoga roh Allahyarham dicucuri rahmat Allah.

Klik untuk gambar besar

www.myartis.com / Sumber & foto: Astro Gempak & Instagram Aznil Hj. Nawawi

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


SUAMI ABBY: "BEST TENGOK BABY, SEMUA SIHAT... INSYA-ALLAH JANUARI 2020"

Menerusi kemas kini terbaru di akaun Instagramnya, suami pelakon dan penyanyi Abby Abadi, Muhammad Faizal Zakaria atau Jai Ezzany telah berkongsi perkembangan terbaru isterinya yang sedang hamil selain menyatakan rasa syukur dan memaklumkan anak yang dikandung isterinya itu berada dalam keadaan sihat.

Selain itu, dia juga mendedahkan tarikh jangkaan bersalin Abby adalah pada Januari 2020: "Hari ini dengan my love @abby_abadi112 ke klinik lagi sebab ada temu janji untuk scan. Best tengok baby, semua sihat. Insya-Allah Januari 2020 dapat melihat kebesaran ciptaan dan nikmat yang Allah berikan kepada hambaNya. Moga Allah berikan kesihatan yang terbaik untuk my love & my baby...".

Terdahulu pada tahun 2017, Abby mendedahkan pernah mengalami keguguran ketika usia kandungannya berusia lima bulan. Abby mendirikan rumah tangga dengan Faizal pada 14 Ogos 2015 dan mempunyai dua orang anak angkat bernama Muhammad Daiyan Fayyad dan Maisara Dayana Fathia.

Klik untuk gambar besar

www.myartis.com / Sumber & foto: Astro Gempak & Instagram Jai Ezzany

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


BILA SITI NURHALIZA SEBAK, RINDU JADI ORANG BIASA

Penyanyi terkenal, Datuk Seri Siti Nurhaliza Tarudin baru-baru ini ada memuat naik perkongsian video berdurasi 13 minit dan 53 saat di Instagramnya dimana dia meluahkan rasa syukur berada di hadapan Kaabah selepas menunaikan tawaf sunat dan menunggu waktu untuk solat sunat Dhuha.

Dalam video tersebut, penyanyi berusia 43 tahun itu turut dilihat tidak dapat menahan sebak dan menitiskan air mata ketika berada di Makkah menunaikan umrah ketika ini. Ujar Siti, dia rindu hidup seperti orang biasa.

"Ini yang saya rindu sebenarnya. Saya jadi orang biasa, dapat hidup macam ini. Duduk dengan orang biasa macam ini buat saya jadi manusia sekecil-kecilnya. Saya suka duduk macam ini, ramai orang tak kenal saya pun dan masing-masing berebut berdoa. Ini yang saya rindukan walaupun suami tidak dapat ikut sama tapi dia izinkan saya berada di sini.

Klik untuk gambar besar

"Walaupun berat juga hati terpaksa meninggalkan anak, Aafiyah dan Afwa tetapi saya yakin Allah tolong jagakan anak-anak dengan baik bersama pembantu," katanya turut sebak kerana rindu serta terkenangkan dua cahaya matanya yang masih kecil.

Siti berkata, dia juga berseorangan masuk ke kawasan Kaabah untuk mengerjakan tawaf sunat. Katanya, ketika itu dua kakak iparnya yang ikut serta bersama masih berada di hotel.

"Saya seorang saja ni. Bila terpanggil nak buat tawaf sunat, kalau hati saya kuat, saya buat sendiri. Alhamdulillah, Allah permudahkan segala-galanya. Saya sentiasa husnuzon, reda dan tenang," ujarnya.

Dalam masa sama, Siti bersyukur dapat beribadat di Makkah sebelum berangkat ke Madinah pula. Katanya, rezeki dia masuk ke Makkah dulu dan perancangan Allah itu sangat baik kerana ketika ini ramai orang sudah mula memasuki Makkah untuk mengejar malam 27 Ramadan.

Terdahulu, Siti menghabiskan hari-hari terakhir Ramadan tahun ini di Makkah selepas berangkat mengerjakan umrah bersama pengurusnya, Rozi Abdul Razak dan kakak iparnya, Datin Zaiton Mohd Jiwa pada 25 April lalu.

Siti dijangka kembali ke tanah air sebelum Aidilfitri minggu depan. Kali terakhir Siti menunaikan umrah adalah pada 2019 bersama suami, anak dan pengasuhnya.

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


ROHANA JALIL DILAPORKAN KRITIKAL DI ICU

"Semalam, saya mendapat khabar keadaan Rohana kritikal dalam ICU dengan penyakit yang belum diketahui," itulah kata penyanyi Datin Salwa Abdul Rahman yang mengesahkan rakan baiknya, penyanyi popular era 1980-an, Rohana Jalil, 68, kini dilaporkan kritikal di Unit Rawatan Rapi (ICU), Hospital Canselor Tuanku Muhriz (HCTM) Universiti Kebangsaan Malaysia (UKM) tanpa diketahui penyakit, sejak semalam.

Menerusi laporan Harian Metro, Salwa berkata, dia terkejut diberitahu juara Bintang RTM 1980 itu berada dalam kritikal di ICU sejak semalam. Namun, jelasnya lagi, doktor masih melakukan pemeriksaan dan pemantauan mengenai penyakit dihidapi Rohana memandangkan penyanyi lagu 'Rayuanku' itu tidak pernah alami penyakit serius sebelum ini.

"Jaafar Onn ada menunjukkan gambarnya bersama Rohana ketika mengadakan persembahan di Plaza Shah Alam, Ahad lalu. Bagaimanapun, Jaafar beritahu ketika sedang menyanyi, Rohana tidak boleh berdiri secara tiba-tiba. Rohana nak duduk dan terus berada dalam keadaan lemah. Saya memang terkejut kerana mengenalinya, Rohana seorang yang aktif dan jarang sakit," ujarnya.

Tambah Salwa, dia diberitahu, ibu kepada pelakon dan penyanyi Kilafairy itu dikejarkan ke hospital, kelmarin, namun, anak-anaknya masih merahsiakan daripada pengetahuan sesiapa.

Klik untuk gambar besar

"Bagaimanapun, bila keadaan Rohana semakin kritikal, anak-anaknya mula berkongsi perkembangan kesihatan Rohana dan minta mendoakan kesembuhan. Pelawat tidak dibenarkan melawat Rohana, buat masa ini. Ini kerana Rohana masih dalam ICU dan bernafas menggunakan bantuan oksigen. Saya dengar Rohana sudah ada tindak balas sedikit, namun keadaannya masih lemah dan dalam pemantauan, semalam," jelas Salwa yang turut mengulas fizikal Rohana yang semakin kurus, dimana dia tidak mengetahui jika penyanyi itu mempunyai penyakit, memandangkan aktif dan sentiasa cergas.

"Beberapa bulan lalu, saya dan Rohana berada di Brunei hampir sebulan. Saya tidak nampak Rohana alami apa-apa sakit sepanjang di sana. Saya percaya Rohana mengawal pemakanan demi menjaga kesihatan. Saya tidak bertanya kerana melihatnya sentiasa sihat dan cerdas, cuma fizikal kurus. Jadi, saya mohon kita sama-sama mendoakan Rohana kembali sembuh. Saya berhasrat melawat Rohana, cuma menunggu maklum balas anak-anaknya," katanya.

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


BAKAL BERKAHWIN - PUTERI AISHAH TERUJA TAMATKAN ZAMAN SOLO

"Melihat kembali pada persiapan majlis perkahwinan, sudah hampir 80 peratus siap.

"Kalau boleh, kami mahu perkahwinan disaksikan oleh keluarga kedua belah pihak memandangkan masih ada majlis perkahwinan yang dilangsungkan secara maya.

Demikian pengakuan pelakon Puteri Aishah, yang bakal berkahwin dengan seorang ahli perniagaan dalam bulan ini.

"Selain itu, saya juga tidak berniat untuk merahsiakan tarikh perkahwinan dan identiti bakal suami. Siapa yang tahu, tahulah. Tetapi selebihnya, saya akan kongsikan pada hari pernikahan nanti," tambahnya.

Menurut Aishah, bakal suaminya itu dikenali sekitar dua tahun lalu. Dia akui teruja untuk melangkah ke fasa perkahwinan selepas mengenali hati budi jejaka itu.

Klik untuk gambar besar

"Sejujurnya, saya berasa sangat bersyukur kerana bakal suami menyokong karier seni selepas bernikah. Dalam masa yang sama, kami juga masing-masing kuat bekerja dan kami rasa kami tidak mempunyai masalah untuk hal itu.

"Selain itu, bakal suami juga selalu memberikan galakan terhadap apa yang saya buat dan tidak pernah melarang saya untuk terus berkarya dalam dunia lakonan.

"Saya berharap peminat dapat mendoakan majlis perkahwinan saya nanti berjalan dengan lancar. Insya-Allah, kami akan menjalankan acara perkahwinan tersebut mengikut prosedur operasi standard (SOP) dalam serba sederhana," ujar Puteri Aishah dipetik sebagai berkata.

Foto: IG Puteri Aishah

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


"SHUK PLEASE MATANG!" - PUNYAI 'SEJARAH' DENGAN WANITA SAMA, KECIK HYPER ACT TAMPIL NASIHAT

Ketika isu pelawak, pengacara dan penyampai radio Shuk Sahar sedang panas, bekas vokalis kumpulan Hyper Act iaitu Kecik atau nama sebenarnya Mohammad Fauzi Kamarudin tampil memberi respon.

Sebelum ini, Kecik pernah juga dikaitkan dengan wanita yang sama dengan Shuk iaitu Fara Salleh dan dia telah didakwa pernah memukul dan tinggal sebumbung bersamanya itu.

Kecik dilihat telah memuat naik satu ciapan menerusi ruangan Twitter yang meminta isteri Shuk, Rossalenna Natassyiah Asshaferah untuk menghadapi ujian perkahwinan itu dengan hati yang tabah.

Klik untuk gambar besar

Dalam masa sama, Kecik turut memberi pesanan kepada Shuk agar menjadi matang dalam situasi menangani hal berkenaan dan tidak memperlakukan isteri dengan sesuka hati.

"Eh jadi pula? Kecik harap wife (isteri) Shuk dapat harungi semua ini dengan tabah. Shuk please (tolong) matang! Jangan buat para isteri macam ini," katanya.

Terdahulu, Kecik pernah membuat pendedahan bahawa dirinya telah dimanipulasi oleh wanita itu yang merupakan bekas teman wanitanya dan menjelaskan bahawa segala apa yang diceritakan itu hanyalah untuk memberi pengajaran kepada orang ramai di luar sana.

www.myartis.com / Sumber: Beautifulnara & Kosmo

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


ISTERI SAHARUL RIDZWAN SAH HAMIL?

Khabarnya Saharul Ridzwan bakal bergelar bapa tidak lama lagi apabila isterinya, Deena Emir kini sedang hamil anak sulung mereka.

Menurut sumber kepada Poklip di portal Utusan Online, kandungan Deena baru berusia sebulan. Kiranya Deena ini bunting pelaminlah?

Walau bagaimanapun, sumber berkenaan memberitahu Saharul belum mahu mengumumkan berita gembira itu kerana kandungan isterinya itu masih berada di peringkat awal.

"Dengar-dengar si Saharul bakal bergelar bapa. Eh, betul ke? Sebab cakap kawan Poklip dengan yakinnya, isteri pelakon tersebut, Deena Emir kini sedang hamil. Baru sebulan usia kandungan.

"Menurut sumber, buat masa ini, Saharul tidak mahu mengheboh-hebohkan tentang berita kehamilan tersebut. Mungkin terlalu baru. Kalau sudah usia kandungan mencecah tiga empat bulan, baru boleh cerita. Tak gitu?

"Patutlah bila Poklip tanya Saharul kalau-kalau ada berita gembira, Saharul hanya tergelak manja. Macam ada sesuatu yang ingin dikongsikan dengan rakan-rakan media, cuma belum tiba waktu yang sesuai," kata Poklip di Utusan Online.

Jika benar isteri Saharul ini sudah hamil, tahniah diucapkan dan semoga ibu dan anak di dalam kandungan akan sentiasa sihat.

Sumber: Utusan

Foto: Saharul Ridzwan IG & Deena Emir IG

         ________________________

:: FACEBOOK :: INSTAGRAM :: TWITTER ::  :: YOUTUBE :: SANTAI :: SEJARAH MYARTIS ::

Follow @myartisdotcom


PENGURUS SALURAN NAFI GV3 TIADA PENYINGKIRAN

Pengurus Saluran Astro Ria, Emarina Mohd Kamal tampil menafikan status yang dimuatnaik pengacara Gegar Vaganza 3 (GV3), Jihan Muse yang mengatakan bahawa minggu keempat GV3 itu tiada sebarang penyingkiran yang berlaku.

Ini kerana kata Emarina, status yang dimuatnaik pengacara itu tidak mewakili pihak produksi GV3.

"Malam konsert duet ini memang ada penyingkiran seperti  konsert Gegar Vaganza musim-musim sebelum ini.

"Kami akui pihak produksi mendapat makluman daripada Elly untuk menarik diri dan mengikutkan keputusan Elly memang mendapat markah dibawah Siti Sarah. Semua yang berlaku itu mungkin kebetulan," ujarnya dipetik sebagai berkata.

Sumber: mStar

Foto: mStar & #gegarvaganza3

         ________________________

:: FACEBOOK :: INSTAGRAM :: TWITTER ::  :: YOUTUBE :: SANTAI :: SEJARAH MYARTIS ::

Follow @myartisdotcom


ROMANTIKA HIDUP: - LIMA TAHUN RAYA BERDUA, AKHIRNYA RAYA BERLIMA

Dalam rumahtangga, kita pasti mahukan zuriat sendiri untuk menjadi penyeri dalam keluarga. Bagaimanapun, tidak semua daripada kita bertuah memiliki anak sendiri hingga ada yang terpaksa menunggu berpuluh tahun lamanya atau terpaksa mengambil anak angkat.

Bagi pasangan Raihana Kadir dan suaminya, Muhammad Hafiz, mereka tetap berusaha tanpa jemu untuk memiliki cahaya mata sendiri. Selain berdoa, mereka melakukan pelbagai usaha untuk merealisasikan impian mereka itu dan tetap pasrah jika itu ketentuan Ilahi.

Namun, langit tak selalunya mendung. Doa mereka akhirnya dimakbulkan Allah SWT apabila sesuatu yang indah dan mustahil berlaku.

Malah Aidilfitri tahun ini lebih bermakna buat mereka dengan kehadiran anak-anak kembar mereka yang diberi nama Huda, Harras dan Haris.

"Setelah 5 tahun raya berdua.. tahun ke6 raya berlima.. alhamdulillah cantik perancangan Allah.. semoga yang berusaha dapat merasai apa yang diimpikan.. aamiin.. jangan putus asa ya.. keep positive.. saya pun tak pernah terfikir akan melalui detik ini," ujar mereka di laman sosial.

Photo: Raihana Kadir

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


16 GAMBAR - BETTY BENAFE SELAMAT NIKAH BRUCE DARGHOUS

Akhirnya, hajat pelakon dan penyanyi Betty Benafe untuk mendirikan mahligai bahagia tercapai jua apabila beliau selamat diijabkabulkan dengan Bruce Darghous, lelaki kacukan England dan Lebanon di Kempas, Johor Baru, semalam.

Mereka telah dinikahkan dalam sebuah majlis kecil yang diadakan di kediaman keluarga oleh Ketua Penolong Pengarah Pengurusan Masjid, Jabatan Agama Johor, dengan sekali lafaz sahaja.

Klik untuk imej besar...

"Walaupun terdapat pasang surutnya sepanjang menjalinkan hubungan ini, namun saya gembira kerana ia berakhir menjadi sebuah ikatan suami isteri.

"Saya harap perkahwinan ini akan kekal sehingga akhir hayat," ujarnya kepada media.

Difahamkan, majlis resepsi akan diadakan pada 12 Disember ini di Pusat Konvensyen Danga Bay, Johor dan mereka merancang untuk berbulan madu di Pulau Sipadan, Sabah.

Photo: Saza Studio


ADIBAH NOOR DEDAH MASA PKP TERPAKSA JUAL RUMAH & GADAI BARANG KEMAS

"Pekerja-pekerja seni macam saya yang berada di depan kamera dan di atas pentas, memang nampak macam mewah, sering kali muat naik video atau gambar untuk menunjukkan kami masih aktif dalam bidang seni. Hakikatnya masa PKP dulu, saya memang tiada pekerjaan langsung sekali gus tiada pendapatan.

"Jadi selepas PKP iaitu pada fasa pemulihan, barulah dapat tawaran kerja sedikit demi sedikit untuk berlakon, menyanyi dan sebagainya," demikian luah penyanyi dan pelakon Adibah Noor yang tampil membuat pendedahan tentang keadaan dirinya yang turut bergelut dengan masalah kewangan berikutan pandemik COVID-19.

Umum mengetahui susulan Perintah Kawalan Pergerakan (PKP) ramai yang terjejas pendapatan kerana tidak dapat mencari rezeki seperti biasa termasuklah penggiat seni apabila segala aktiviti hiburan dihentikan.

Adibah mendedahkan dia juga terpaksa menjual rumah dan memajak barang kemas miliknya demi menampung kehidupan. Pendedahkan itu dibuat Adibah dalam video pendek yang dimuat naik di laman Twitter, berikutan menerima banyak mesej daripada orang ramai yang meminta bantuan kewangan.

Klik untuk gambar besar

Jelasnya, meskipun selepas PKP dia sudah mula menerima tawaran berlakon dan menyanyi, namun bayaran yang diterimanya tidak lagi sama sebagaimana sebelum bermula pandemik Covid-19, malah jauh lebih rendah.

Menerusi perkongsian itu,  Adibah tidak malu mengakui terpaksa menjual rumah dan memajak barangan kemasnya. Ujarnya, dia juga sama seperti mereka di luar sana yang berdepan kesempitan selepas ketika PKP dan sentiasa mencari jalan untuk menjana pendapatan.

"Saya tak malu untuk memberitahu, banyak benda yang saya dah jual. Saya jual rumah, barang kemas pun ada di pajak gadai. Saya tak malu nak bagitahu yang saya juga mengalami kesusahan atau kesukaran dari segi kewangan, tapi kita cuba cari jalan sendiri," katanya.

Dalam masa sama, Adibah berkata pengakuan tersebut bukanlah untuk menagih simpati tetapi ingin memaklumkan bahawa kehidupan serta pendapatannya turut terkesan akibat pandemik serta meminta maaf  kerana dia tidak dapat menghulurkan bantuan.

"Saya bukan nak mengadu, ini juga bukan curahan perasaan untuk menagih simpati, cuma saya nak bagitahu hakikatnya saya juga mempunya masalah saya yang tersendiri. Minta maaf saya tak dapat membantu orang lain kerana saya kena bantu diri saya sendiri. Apa-pun saya doakan semoga kita semua dapat mencari rezeki. Semoga Allah permudahkan segala urusan kita," ujarnya.

Adibah bagaimanapun tetap menyeru rakyat Malaysia untuk kekal patuh dengan Prosedur Operasi Standard (SOP) yang disarankan kerajaan bagi mengelak PKP dilaksanakan semula. Menjengah ke ruangan komen posting tersebut, Adibah dihujani pelbagai kata-kata semangat dan sokongan daripada netizen agar kekal tabah mengharungi segala dugaan yang melanda ke atas dirinya.

www.myartis.com / Sumber: Rotikaya & Beautifulnara

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::